text:
Bida di kada un di nos ta un trayekto konstante di deskubrimentu i toma di desishon. Kada dia di nobo ta habri un página blanku ku ningun di nos no sa kon e dia lo transkurí. Awe, riba dia di Boneiru mi kier enfatisá riba bida i tambe riba prinsipionan ku ta determiná kalidat di bida. Mi promé konseho ta pa nos biba ku pashon, no laga ningun persona òf instansia deshasí di bo metanan i trata na kita bo felisidat. Ta kada un di nos ta para òf sinta tras di e stürwil di nos propio bida.
For di e promésekònde ku unser humano mira lus di bida un lus a sende. Ta na mayornan primeramente i despues famia, bario, maestronan, lidernan i al final nos mes papèrkurá pa e lus sigui bria i keda sendé-sendé.
Mayornan tin un ròl hopi importante pa eduká, forma i krea siudadanonan ehemplar i sòru pa e lus den kada hóbenfloresé.
Famia ta e núkleo mas importante den kualkier sosiedat.
Bario tin e tarea pa yuda eduká i krea un ambiente sano kaminda e hóben por desaroyá su talentonan optimalmente.
Skol i edukadornan ta indispensabel den desaroyo di nos futuro prospektonan i mester realisá ku mester sigui fortifiká edukashon di kas i saka lo máksimo for di kada kriatura.
Lidernan mester ta ehemplar i hasi nan máksimo esfuerso pa kada gremio, sektor i grupo den komunidat haña e atenshonnesesario.
Grandinan sa uza e proverbio ” vruminga bou di saku di suku no ta muri”. E proverbio aki ta bisa hopi i por ser interpretá den diferente forma.
- Mayornan ku duna nan yunan amor, atenshon, bon edukashon ta ser konsiderá dor di nan propio yunan despues komo Rei i Reina.
- Famianan ku ta sostené otro i korigí otro ta fomentá felisidat i krea un pueblo ku prinsipionan haltu.
- Barionan limpi, bunita i bon organisá ta laga nos isla lusi.
- Maestronan di skol ku amor i dedikashon pa nan profeshon lo ser apresiá i respetá dor di komunidat pa semper.
- Lidernan berdadero lo ser konsideráhéroe ora esnan ménos privilegiáden komunidat ta disfrutá di un bida konfortabel.
Boneiru,mi isla stima,tin hopi pa ofresé na su pueblo i bishitantenan. E baranka aki tin un kultura i historia riku kaminda ta reina trankilidat, pas i hermandat. Esaki nan mester fungi komo e fundeshi pa futuro desaroyo.
Lamentablemente awe mester a eliminá e parti festivo/ kultural pa motibu di COVID i nos kier kòrda un i tur pa sigui protehá bo mes kontra e enemigu invisibel ku yama COVID-19.
Banda di COVID tambe nos tin algun otro reto nos dilanti ku tur pais den desaroyo ta pasa aden i awe mi kier menshoná algun:
- Nos mester kambia di un mentalidat di dependensia pa un mentalidat di responsabilidat propio. Si esaki enbèrdat tuma lugá nos lo haña libertat mental ku na su turno lo hasi nos hopi mas kreativo i produktivo.
- Nos mester stòp di gasta tempu i energia na kosnan ku nos no por kambia òf influensia i dediká tur nos potensial i rekursonan na progreso i adelanto. Esaki pa e simpel echo ku nos rekursonan humano ta limitá. Ta ku trabou inkansabel di un i tur i un vishon bon deliniápor logra metananmuchu mas aya.
- Reklamo sin base no ta kita e preokupashon di awe i lo krea estorbo den nos pensamentu pa yega na un solushon kreativo pa nos retonan.
- Tin ora nos tin demasiado ambishon ku ta trese intrankilidat polítiko i sosial. Semper lo bai tin serunan haltu ku nos NO por subi i mester reserva energia, fondo i kapasidat pa yega mas leu ku ta posibel.
Pa surpasá e desafionan ku mi a kaba di menshoná mester uni forsa, buta e ser humano sentral i kombatí nos enemigu mas grandi, ku ta miedu. Na hopi okashon mi ta tende ku nos mes no por. E aspekto di debilidat aki definitivamente mester pasa pa olvido.
Grandi ta, i respetános lo bira ora nos kultu
ra di trabou den gobièrnu i sektor priva, pero tambe den famia mester ta basa riba prinsipionan di rèspèt, komprenshon i aseptashon i apresio pa bo mes, bo alrededor i otronan.
Kada desaroyo maske kon chikíe por ta mester tin un karakter duradero, apesar ku nos rekursonan finansiero i humano ta limitá. No mag di tin desperdisio di tempu, ni plaka. Laga ora nos ta defendé interes di nos patria, laga nos hasi esaki kolektivamente i ku hopi orguyo. Awe riba e dia tan speshal aki mi kier hasi un petishon na henter pueblo pa den futuro riba dia di Boneiru pa e bandera di Boneiru ta waya na kada kas i edifisio.
Komo isla chikitu semper bai nos mester keda ALERTA. Eksperensia di bida a siña nos ku no ta tur palabra ta kos di papia i no ta tur pregunta tin kontesta.
Pero bida a siña nos tambe ku huntu nos ta yega mas leu i ku apoyo i sosten di un i tur nos ta logra metanan mas aya.
Un felis dia di Boneiru i laga nos sigui disfrutá di bida i hiba Boneiru kada dia mas dilanti. Kòrda ku sali na vanguardia di nos isla ta un responsabilidat di nos tur. BIBA NOS BONEIRU.


c: text/html

text:
E realidat amargo ku míles di habitante ta enfrentá tur santu dia ta e gran kantidat di huma ku ta venená e aire i laga un sustansia bèrdè atras. Sigun rapòrt di CBS (2011) di kada 5 habitante di Wishi/Marchena 4 ke bai biba den otro bario pa motibu di e aire sushi. Ta gran kantidat di un meskla venenoso ta keda plamá tur dia riba e barionan. E kantidat di dióksido di suafel ku a midi so kaba ta hasi hopi daño na salú, por ehèmpel ta kousa kanser na pulmon i iritashon di wowo (mira e gráfiko pa tuma nota kuantu dióksido di suafel tin den aire). Sigun e rapòrt di Ecorys-NEI (2005) e situashon ta inhumano i ta nifiká trapamentu di derechinan humano, ku konsekuensia ku tur aña míles di hende tin ku buska kuido pa nan salú i sigur 18 hende ta muri mas trempan.
Último añanan abitantenan ta informá SMOC ku regularidat tokante e sustansia bèrdè ku ta pega riba nan propiedat (mira potrèt mas abou). Un par di dia pasá e korant Vigilante a pone imágennan ku nan a filma riba Facebook. E imágennan ta papia palabra kla!
Investigashon ku TNO a hasi na 2015 a indiká ku e sustansia bèrdè ta pata- pata di vanadium(pentaoxide). Un investigashon publiká den Journal of Exposure Science and Environmental Epidemiology (Yuan e.a.) a mustra ku e vanadium ei ta resultá den pulmon di hende tambe. Serka hende ku ta biba bou di huma di un refineria a haña vanadium den nan urina . No tin motibu pa esei ta otro na Kòrsou, loke ta hopi serio pasobra vanadiunpentaoxide ta kousa kanser di pulmon.
Na Kòrsou, e stòf fini ku a midi na Beth Chaim den forma di TSP (total suspended matter’) ta kontené vanadiumpentaoxide. GGD Amsterdam a midi TSP último añanan na Kòrsou, i den nan reportahe bo ta mira ku klaramente tin mas TSP den aire (mira gráfiko mas abou, na man drechi). Luna pasá a kibra tur rèkert, ku 10 bia mas tantu TSP, algu ku nunka ainda SMOC no a mira (mira gráfiko mas abou, na man robes). Stòf fini riba su mes kaba ta kousa kanser, hasta ora e kantidat di stòf ta poko.
Ya ta hopi tempu ku tin trapamentu di derechinan humano ku un sushamentu di medio ambiente sin presedente. SMOC ta puntra su mes ta ki importansia e temanan ei ta bai haña den elekshon binidero. Lo tin un debate na radio òf televishon? Òf lo sigui gaña e pueblo ku promesanan falsu, ku Gobièrnu ta bai pèrkurá pa aire limpi pa nos abitantenan? Kua di nos futuro parlamentarionan i gobernantenan lo tin e kurashi pa di berdat- berdat koregí e situashon?

robotstxt: allowed

filter: keep


text:
Sindicato di Maestro di Aruba a ser invita pa FTA pa tuma parti na e manifestacion di dia 1 di mei proximo. Directiva di SIMAR na su turno a wak esaki cu positivismo y cu entusiasmo y concientemente kier a participa pa duna balor y honor na e celebracion di Dia di obrero. Esaki pa recorda logronan di obrero y sindicalistanan cu den pasado a para pa derechonan cu te cu awe nos ta beneficia di nan.
Directiva a tuma nota durante e ultimo dianan di diferente desaroyo menos positivo rond di e manifestacion. Entre otro comentarionan riba facebook, via mail, yamadanan anonimo y reaccionnan riba articulonan den medionan electronico ta demostra cu e esencia di e manifestacion a cambia por completo. Lamentablemente e ta hayando un caracter politico y ta indica di lo bira un marcha di protesta.
SIMAR na ningun momento kier a participa pa motibonan negativo, ni pa sostene ningun partido politico. Directiva, despues di a tuma nota di e desaroyonan ya menciona y despues di a discuti esakinan durante reunion di directiva dialuna ultimo, a dicidi cu SIMAR lo no participa mas na e manifestacion di dia 1 di mei.
Ta haci un apelacion na miembronan pa tuma nota di e cambio aki.


text:
CARACAS – Asamblea Nacional di Venezuela a forma un grupo di amistad cu Hulanda, como un relevancia strategico den haci trabou pa e reapertura di e frontera cu islanan ABC. Asina e diputado Fernando Bastidas a informa e siman aki. Segun Bastidas, e relacion di hermandad cu tabata existi entre Venezuela y e islanan ABC, a wordo ‘kibra como consecuencia di e aggression cu a tuma lugar contra Venezuela’. Segun e politico, ‘afortunadamente durante e ultimo lunanan nos a mira portanan habri, y nos a cuminsa mira cambio’. Mientras cu tabatin presencia di funcionario di e canciyeria venezolano, e no a informa si tabatin personanan di autoridad hulandes presente. Manera ta conoci, luna pasa gobierno di Venezuela y Hulanda a revisa e cooperacion di frontera entre Venezuela y islanan ABC.
BOGOTA – E aeroliña Colombiano Wingo a anuncia ampliacion di su itinerario te cu 28 di October 2023 (otro aña), unda cu a pone 1.3 miyon stoel extra disponible, cu ta inclui e ruta di Aruba tambe. Fuera di e ruta di Aruba, ta inclui tambe e ciudad diPanama, Guayaquil, Punta Cana, Santo Domingo, Cancun, La Havana y San Josede Costa Rica. No ta prome biaha si cu Wingo ta aumenta su capacidad pa Aruba desde cu e la cuminsa bula pa nos isla.
KRALENDIJK – E ekipo completo di e evento Crossing for Prevention 2022 a yega Bonaire diaranson merdia despues di a cuminsa nan biahe riba boto for di Aruba, sigui pa Corsou finalisa finalmente na Bonaire unda e hazaña siguiente di e landado Deaxo Croes lo tuma lugar diasabra awor, 19 di November 2022./ Deaxo lo purba landa e distancia di 53 km di e costa west di Bonaire pa e costa oost di Corsou. E ta un evento pa crea concientisacion y genera sosten generoso financiero di comunidadnan pa tres diferente fundacion di cancer, cubriendo Aruba, Corsou y Bonaire.
KRALENDIJK – Na Bonaire den un anochi pa marduga, riba 100 mm di awa a cay, creando un chaos riba gran parti di e isla. Varios servicio awe mainta a keda interumpi, ya cu no por a sea yega e sitionan of e tabata peligroso. Hospital Maridial mes a pidi pa no bin awe ya cu ta trata solamente emergencia y cosnan pues urgente. Tur cita regular a keda cancela pa proximo aviso.Potretnan ta cortesia di Live99FM di Bonaire y Aymed Ayubi.
BOGOTA - Recientemente a tuma lugar na Bogota, Colombia, e despedida di Miriam Dabian como Directora di Oficina di Turismo Aruba pa Latino America. Na mes momento a haci anuncio oficial di Jordan Schlipken- Croes kende lo ta e Director nobo pa dicho mercado.
PHILLIPSBURG – Parlamento di St Maarten a baha su presidente Grisha Heiliger Martin via un mocion di desconfiansa diahuebs cu 8 voto pro y 7 contra. Algun rato despues, Heyliger a entrega su retiro di e partido UP (The United People’s Party), cu su casa Theo Heyliger a funda na 2010 despues cu e la sali di e partido DP. E partido y algun otro, no tabata sostene su lider di fraccion mas y presidente y a haye un persona incapaz pa e funcion. Den un video, di cual Noticiacla a repasa e parti mas principal, Heyliger ta splica su motibo di retiro. Heyliger na November di 2021 a bira presidente di Parlamento despues di tabatin e funcion di vice presidente e aña anterior.
MIAMI – Un area di presion abou tin atencion di National Hurricane Center y ta suficientemente interesante pa nan vigila esaki, manera cu e potret ta mustra. E area ta relata posiblemente na parti di un otro area di presion abou den e parti sur di Caribe. Ta observando dos pa tres sistema cu por bin hunto y crea un solo sistema. Esey ta pone cu e condicionan ambiental ta pronostica pa ta condusivo pa desaroyo gradual den fin di siman. Esaki te hasta tin chens pa bira un depresion tropical mitar di otro siman. E chens pa formacion ta poni na 50% den 5 dia di tempo.


text:
Pa e gobernacion di Gabinete Wever-Croes II, nos grandinanta sigui ta un prioridad grandi especialmente den e tempo dificil di e pandemia aki cu ainda nos ta aden. Ta importantepa keda mantene contacto cu nos grandinan. Esaki por via telefoon principalmente.
Durante di e pandemia aña pasa, FUTURA a facilitaconectividad y apoyo pa nos grandinan y temporalmente aentrega casnan di cuido algun tablets pa yuda e habitantenan di casnan di cuido mantene contacto cu nan famia, amigo y sernan keri. Nos adultonan mayor a inculca e balor di famiaden nos Sociedad.
E celebracion di Adultonan Mayor ta basa riba famia, nosgeneracionnan y nos tradicionnan. E ta hopi importante pa noscada un inculca den nos yiunan, den nan yiunan, den nosfuturo generacionnan pa asina e bunita herencia por kedatraspasa di generacion pa generacion.
Y ta hopi importante pa nos por conserva tur loke nos a siña di nos dushi grandinan.
“Nos ta hopi orguyoso y hopi agradecido pa tur locual cu bosoa haci pa nos pais, pasobra boso ta e constructornan di nos paiscu nos ta biba aden awe. E pais aki cu nos generacion poco mas hoben por lanta nos yiunan den dje y cu mayan nan por lanta nan yiunan den dje. E pais aki cu boso trabou y dedicacion y cu amor bosonan a crea y p’esey awo ta asinaimportante pa nos duna boso e honor y respet cu bosomerece”, Prome Minister Evelyn Wever-Croes a expresa.
Gabinete Wever-Croes II a inclui den e ministerionan un ministerio cu lo encarga specificamente cu nos adultonanmayor. Minister Ursell Arends ta e minister encarga. Di e manera aki, pueblo por ta sigur cu Gobierno lo dedica atenciony e tempo cu mester pa atende cada un di e retonan.


text:
KRALENDIJK – Rileyson M. Ayera tardi a nenga di aseptá ku el a maltratá e yu di kriansa di 4 aña. Hues G. Edelenbos a splika Rileyson ku loke el a hasi ta inkorekto. “Un tik riba kurpa di e mucha manera bo ta bisa awe no por a resultá asina fuerte.
Akusado a menshoná ku no solamente e ta suta e mucha, sino otronan tambe ta hasié. “Nos no ta aktua ku mal intenshon, sinembargo pa stòp i mustr’é ku loke el a hasi ta inkorekto, ”akusado Rileyson a bisa. Hues a bisa ku momentu ku Rileyson rabia, e ta aktua hopi deskontrolá. “Bo a rabia i dal e mucha, tambe kibra e ‘Tablet’ di e mucha. Aparte di a atendé brutu ku e mucha, bo a menasá e mama di e yu. Bo tin poko problema pa dominá bo mes i momentu ku bo usa droga, ta bira mas difísil pa bo kontrolá bo mes, ”hues a bisa e akusado. Fiskal den su rekisitorio a bisa ku ta trata di 2 akusashon, maltrato i kibra e ‘Tablet’. Mi ta pidi un kastigu di prison di 30 dia, di kua 20 dia kondishonal i 3 aña di prueba.”
Abogado a bisa hues den defensa di e kliente, pa kita e akusashonnan.
Último palabra di akusado: ”Mi ke yudansa pa mi por kontinuá stabil den komunidat i ku mi famia. ”Hues a sera e kaso i a bisa: ”E promé akusashon di bo yu di kriansa ta hopi serio. Riba potrèt ta notabel ku bo a dal e mucha fuerte. Mi ta kita e akusashon, sinembargo mi ta ripara ku bo ta hopi agresivo i ta gusta grita. Mester atendé i kambia e forma di komportashon agresivo. Tokante e ‘Tablet’, Si bo a kumpra algu i regalá un hende, loke bo a regalá e persona no ta di esun ku a kumpr’é. Esaki mi ta bisa, debí ku bo a menshoná ku ta abo a kumpra e ‘Tablet’ pa e mucha.
Loke fiskal J. Blanco a pidi ta bon i mi ta mantené, i aserka mi ta pone ku bo mester atendé ku reclasering pa traha riba e komportashon.


text:
E aña aki Arubadag lo wordo celebra diadomingo 30 di maart na Rijswijk y tur cos ta mustra cu e biaha aki e lo ta un celebracion grandi un biaha mas danki na Gobierno y sector priva.
Minister Otmar Oduber ta na Hulanda caba atendiendo diferente otro reunion y naturalmente lo ta presente na e gran celebracion aki di Dia Aruba pa hunto cu nos comunidad bibando na tera friu y tambe demas invitadonan celebra esaki pa promer biaha como Minister di Cultura.
E aña aki lo tin diferente presentacionnan pa hiba un poco di e cultura y calor di nos isla na nos madre patria. Lo tin presentacion di The Failures, Tsunami, Jeon & Ata Niro, Vine Irie Offshore, Kids & Youth In Action, Recruit, Ganador di un Canto na Nos Himno y Bandera, entre otro.
Minister Oduber ta sumamente contento con e organizacion di e evento ta bayendo y e bon comentarionan ricibi te na e momentonan aki y tur esaki a pesar cu gastonan e aña aki a wordo corta cu mas di 50%.
El a bisa “Nos kier accentua cu e aña aki e gastonan ta hopi mas abou cu aña anterior y toch tur cos ta mustra cu Arubadag e aña aki lo ta uno grandi un biaha mas”. El a agrega cu e comision organisatorio ta contento cu e gastonan a wordo baha na mitad y cu nan ta wordo carga dor di Gobierno y sector priva.
Un danki special ta bay na CMB, AAA y Setar na Aruba y Boogaard y otro companianan cu hunto cu Gobierno a logra organiza e evento aki y cu diadomingo awor Hulanda lo por disfruta di dje.


text:
ORANJESTAD-Durante tratamento di presupuesto 2023, e tema di poder di compra, prijs di awa y coriente a bin na discusion. Minister Croes a splica cu gobierno ta trahando riba e proceso di aumento di salario minimo. Actualmente gobierno a ricbi caba e conseho di Directie Arbeid Onderzoek (DAO) y ta wardando riba e conseho di Sociaal Economisch Raad (SER) pa por entrega un proposicion na ministerraad. E aumento di salario minimo ta poni pa drenta na vigor entrante Januari 2023. Unabes cu e aumento aki tuma luga, esaki, automaticamente lo tin un efecto positivo riba e poder di compra di e cuidadanonan.
Minister Croes a sigui splica cu gobierno ta consciente di e dolor cu pueblo ta bibando na e momentonan aki. E pandemia a afecta mundo henter, drasticamente. Aruba mester a haci un debe grandi, prestando placa di Hulanda, pa por a yuda cu loonsubsidie. E ambtenaarnan a sacrifica por medio di FASE pa asina yuda esnan den sector priva pa por cobra algo di nan salario. Na e momento aki, Aruba tin un debe astronomico cu gobierno di Hulanda, cual debe ta desgraciando pais Aruba. Tur esaki lo por a wordo evita si no tabatin e debenan astronomico haci durante Gabinete Mike Eman I y II.
Minister Croes a indica cu si e debe acumula pa Gabinete Mike Eman no tabata existi, Aruba mes lo por a responsabilisa su mes pa e debenan di pais Aruba cu a surgi durante pandemia. Esaki lo por a evita cu awe gobierno mester tuma decisionnan dificil cu ta afecta nos pueblo manera ta e caso aworaki. Pa hopi ta facil pa culpa gobierno sin tene cuenta cu loke ta pasando rond di mundo. Mester por compronde kico ta pasando rond mundo, ora ta papia di “energy prices” y inflacion.
Gabinete Wever-Croes II ta trahando duro y haciendo nos maximo esfuerso pa traha na bienestar di pais Aruba. Na e momento cu Web Aruba NV laga e compra di HFO y bay over na LNG, lo trece un reduccion drastico den e tarifa di awa y coriente.
Cu e “switch” aki Aruba lo tin un prijs di gas fiho. Tambe e industrianan cu lo wordo desaroya riba e zona di refineria, lo tin un efecto positivo y beneficioso riba e tarifa di
awa y coriente. E desaroyo, progreso, industrianan nobo renobabel y sostenibel, y diversificacion di nos economia lo bay crea e forsa tambe pa yuda e reducion di awa y coriente.


text:
“E yabi di refineria di Aruba ta den man di Aruba atrobe”.
Cu e anuncio aki, Prome Ministro Evelyn Wever-Croes a informa Aruba cu el a deshaci di condicion di Aruba como rehen economico di Citgo y a habri porta pa cuminsa atende cu posibilidadnan realistico pa refineria di Aruba.
Su declaracion a wordo oficialmente confirma dor di Citgo y DIARIO a presenta na Aruba e anuncio oficial di Citgo na Merca dia 11 di October 2019.
Di e forma aki un bataya historico di DIARIO a yega na su conclusion, ora Prome Ministro Wever-Croes na nomber di Aruba a deshaci di un proyecto cu na 2016 a bira motibo di hubilo pa Aruba.
Uno di e decisionnan politico mas pisa den historia di Aruba a wordo tuma ora Prome Ministro Evelyn Wever-Croes a deshaci di acuerdo legal cu cual ex Prome Ministro Mike Eman a mara Aruba na Citgo, cu segun Gobierno di Mike Eman lo a nifica un crecemento economico di 15 porciento pa Aruba.
Berdad y realidad importante di Citgo a keda scondi na Pueblo di Aruba na 2016, ora cu e Acuerdo di Citgo economia di Aruba a wordo entrega na Maduro y Putin na momento cu Aruba tabata den un situacion financiero desastroso.
Tres aspecto sumamente importante a hunga un papel den investigacionnan di DIARIO cu na 2018 a anuncia na Aruba, cu Citgo tabata un aventura sumamente peligroso pa Aruba.
Cu sosten di fuentenan internacional y local, DIARIO na prome lugar a investiga Citgo, cu tabata e baca di lechi di Nicolas Maduro cu tabata saca tur placa for di e operacionnan di Citgo, e propiedad di PDVSA na Merca cu Hugo Chavez kier a bende pero cu Maduro tabata uza pa saca placa y otro motibo segun acusacionnan serio di autoridad Mericano.
Na momento cu Aruba a firma e contracto cu Citgo, tanto Nicolas Maduro como cabezantenan di Citgo tabata wordo investiga y ya persigui dor di autoridad na Merca pa actonan criminal, cu a hiba funcionarionan halto di Citgo ya dilanti Huez.
Na segun lugar, Citgo realmente no tabata di Venezuela pero tabata funciona como borg pa placa cu Venezuela debe companianan cu tabata tin asina 51 porciento di e accionnan di Citgo, mientras Rusia tabata tin 49 porciento di e accionnan debi na prestamonan.
E tercer punto tabata cu Nicolas Maduro no tabata tin e 300 Miyon cu el a bisa cu e lo pone riba mesa.
Aruba for di 2017 tabata den un situacion sumamente peligroso.
E grupo di Nicolas Maduro no por a keda Merca, cu a tuma medida contra Gobierno di Nicolas Maduro y Aruba a bira centro di e grupo di Citgo cu figuranan sumamente peligroso, busca dor di autoridad na diferente pais.
Nelson Martinez cu tabata tin un relacion sumamente estrecho cu Gobierno Mike Eman, a resulta den prizon pero ta wordo menciona den documentonan di Corte di Merca den investigacionnan penal cu tabata tuma lugar.
Asdrubal Chavez mester a bandona Merca y a trata di establece su mes na Aruba, cu Nicolas Maduro kier a uza como su centro nobo.
Den e tempo aki e situacion financiero di Venezuela, a haci Venezuela rehen di Rusia, cu tabata defende su interesnan den Citgo dilanti Corte Mericano ora Husticia na Merca tabata persigui cabezantenan di Citgo.
Venezuela a bira centro di poder di Rusia, cu for di 2014 tabata den conflicto abierto cu mundo cu a pone sanccionnan pisa riba Rusia, cu a anexa Crimea den un situacion mundial, den cual Rusia a mustra cu e no ta hala atras pa e peliger di un guera nuclear, mescos cu awe ta e caso.
E proyecto Citgo na 2016 a entrega Aruba na poder di Venezuela y Rusia pero tambe a haci Aruba rehen directo di Nicolas Maduro, cu a deshaci di democracia y a hinca Venezuela directamente den un conflicto mundial ora el a nenga di acepta resultado di eleccion y Guaido a bira Presidente electo.
Ta den e crisis cu a surgi porfin Asdrubal Chavez mester a bisa cu Citgo no por a honra su contracto cu Aruba.
DIARIO a sostene Prome Ministro Evelyn Wever-Croes completamente ora el a exigi Citgo debolbe Aruba e yabinan di e refineria di Aruba, loke a nifica cu na e momento Aruba definitivamente di ta rehen economico awe di Venezuela y Rusia cu por a duna Venezuela e placa cu e tabata tin mester pa haya control economico di Aruba.
Awe DIARIO ta entrega prueba di cumplimento cu e deber sagrado di periorismo pa lanta para contra tur menasa pa bienestar di e pais, aunke e menasa ta disfraza cu promesanan falso.


text: Diasabra merdia a drenta informe di un accidente cu hende levemente herida dilanti DA. Mesora a dirigi tanto polis como ambulans na e sitio. Na yegada di e patruya a bin compronde cu un chauffeur di un Nissan Kicks lo a brake pa bai parkeer y un chauffeur di e Mercedes-Benz su tras a hala na banda rechts pa no dal tras di e Nissan Kicks pero no a midi mucho bon y a bai dal den un Hyundai cu tabata para den e parkeerplaats. E Hyundai cu tabata para den e parkeerplaats dor di e impacto a dal den un PickUp Toyota Hilux. E dama di e Hyundai Accent a resulta levemente herida y spanta mas tanto debi cu elo a caba di baha for di e auto secondenan prome cu e accidente. Na yegada di e ambulans nan a atende cu e victima na e sitio mes.


text:
Parce cu ainda e politico tradicional ta kere cu tur hende na Aruba ta sufri di amnesia, ta ciego, por wordo tuma haci atrobe of ta simplemente dom. Un falta di respet total pa pueblo y su inteligencia. Nos lo bay ilustra e falta di respet y e arogancia politico aki, uzando solamente dos declaracion, cu a wordo haci e siman aki.
Declaracion:
Parlamentario sr. Jeffrey Kelly: ‘Mi ta convenci cu gobierno lo bay paga SVB e miyones cu e debe SVB’ (Telenoticia, 4 juli 2017).
Observacion:
Si gobierno tabata pasa tur e primanan (tambe esunnan di APFA) cu e ta kita mensual di e trahado pa SVB, nunca e fondo lo a haya su mes den problema financiero. Pa nos no lubida cu gobierno a hinca man brutalmente fin di aña pasa den SVB, ora e kier a drecha su imagen financiero pa asina trata di laga CAft kere cu e ta cumpliendo cu palabracion. Un par di luna despues cu e director di SVB a coopera pa gobierno viola e fondo, SVB mester a declara publicamente cu si algo no pasa lihe, e fondo no lo por cumpli cu su obligacionnan financiero. Banda di esaki, ora cu gobierno a wordo forsa pa CAft (lesa Hulanda) pa paga APFA loke e tabata debe e fondo aki, gobierno a bay haci un show despues cu e a scapa APFA cu 170 miyon. Algo un tiki straño y ridiculo, como esaki tabata placa cu gobierno a kita di e trahado, pero cu nunca e la pasa esaki pa e fondo. Pues e parlamentario tin rason: un dia gobierno lo organisa un otro show di misericordioso, ora e ta wordo forsa pa pasa e placa cu e ta kita tur luna for di e trahado pa e fondo.
Declaracion:
Parlamentario sra. Lorna Varlack: ‘Nos a scucha nos hendenan conta con trafico ta pega; un di e puntonan esencial cu nan ta papia di dje. Watty Vos Boulevard ta bay alivia trafico y eleva e calidad di bida y ta brinda e ciudadano mas tempo pa pasa cu su famia’ (24 ora.com, 3 juli 2017).
Observacion:
Durante e show ‘Rotonde Cumana’, e minister di Infrastructura a declara cu e proyecto aki tin casi 40 aña den planificacion. Pues si e la tuma gobierno tanto tempo pa ‘a scucha nos hendenan’, anto gobierno ta confirma cu e ta hopi sordo of cu intencionalmente e la pospone e proyecto aki pa casi 40 aña, te ora cu e ‘finder’s fee’ bira suficiente grandi.
E actual director di DOW a anuncia dia 15 mei 1996, cu e proyecto ‘Watty Vos Boulevard’ (e tempo ey yama Ringweg-3) lo a costa entre 40 pa 50 miyon florin y lo por bin cla na aña 2001 (Diario). Pero awe, esaki lo costa 815 miyon florin. Pues un caminda cu mester a costa entre 5 y 7 miyon florin pa kilometer na 1996, na 2017 e minister di Infrastructura, cu ayudo di parlamento, ta laga pueblo paga 116 miyon florin pa kilometer. Hasta si aplica un coreccion pa inflacion, ainda 116 miyon florin pa kilometer no ta NORMAL.
Pues straño y casi imposibel pa scucha un miembro di parlamento trata di bende pueblo con un debe adicional asina grandi riba su lomba, por ‘eleva e calidad di bida y ta brinda e ciudadano mas tempo pa pasa cu su famia’. Kisas e miembro aki no ta compronde cu husto e debe publico creciente y e medidanan cu gobierno ta tumando añanan largo contra pueblo pa asina e por sigui fiesta, ta e causa principal cu hopi hende mester tin 3-4 trabou pa sobrevivi, y p’esey e no tin ‘mas tempo pa pasa cu su famia’.
Tambe tabata tristo pa mira con e biaha aki, gobierno a invita e director di LVV pa splica pueblo con cierto matanan lo wordo traspasa pa LVV durante construccion, pa despues wordo planta bek ora e caminda keda cla. Parce cu esaki ta un otro manera pa tira santo den wowo di pueblo pa no admiti cu atrobe hopi naturalesa a wordo destrui sin cu tin un studio di medio ambiente (MER). Tambe den su ansha pa cobra e ‘finder’s fee’ den e proyecto ‘Black Corridor’ di 750 miyon florin, e gobierno ‘Green’ a ‘lubida’ riba un studio MER. Ban mira ki excuus gobierno lo tin e biaha aki pa hala tur procedura na banda y ban wak kico nos parlamentarionan balente lo haci. Ban wak si cu gobierno lo bolbe bay paga un suma balente atrobe na e compania priva ‘Americas Sustainable Development Foundation (ASDF)’, di un ‘ambientalista’, pa haci un ‘Ecological Impact Assessment (EcIA)’ despues den pura pa hustifica e destruccion masal riba naturalesa, manera a sosode despues cu e mangelnan na ‘Spaans Lagoen’ a wordo rosa pa e brug mahos.
Esaki ta djis solamente 2 declaracion. Pero tin hopi mas, tambe di ‘AVP-light’. Hopi declaracionnan bunita, pa laga pueblo lubida y tuma pueblo haci atrobe!


text:
Ounke kon ignorante i tristu bo konsider’é, e realidat ta ku un grupo muchu grandi di hende ta biba den un mundu di fantasia di konspirashon lokual ta stroba e proseso di kombatí i prevení covid-19 via bakuna.
Aña pasá mi a skibi di un movementu “anti-bakuna” (anti-vax) ku fervientemente ta plama e teoria ku hende mester keda leu for di tur vakuna, sigur COVID 19. Ta bisa ku tin “chip” den e bakuna, ku e bakuna mes ta kontené e virus, ku gruponan illuminati (entre otro sernan mitar hende mitar rèptil) ta tras di e pandemia. Asta un èks minister di Enseñansa resientemente a deklará ku “no ta sigur ku covid ta èksistí”.
Na komienso di 2019 e Organisashon Mundial di Salú di Nashonnan Uní (WHO) a designá e movementu anti-vax den e top-5 menasanan mas grandi pa salubridat mundial. Sifranan ta mustra ku anti-vax den su lucha kontra bakuna kontra sarampi a sòru ku sarampi (un infekshon mortal ku kasi a desaparesé for di pantaya for dia tin un bakuna) mundialmente a subi ku 30%.
P’esei ta prekupante ku sigur un (1) partido ku lo tin representashon den Staten a bisa ku “kada ken ta liber pa tuma e bakuna si òf no.” Kual sea e motibu ku un hende ta skohe pa no tuma vakuna, e mester realisá ku su eksoho personal tin konsekuensia pa su prohimó i salubridat públiko. Ménos hende bakuná, mas difísil ta pa protehá nos komunidat ya ku e malesa lo sigi plama, ounke mas poko poko.
Ta importante pa nos papia e mesun idioma: “Bai bakuná”. Tur partido, religioso, organisashonnan no-gubernamental, mester stimulá nos komunidat pa bai bakuná i sigi tene distansia físiko, bisti tapa boka i evitá aglomerashon. Si algun bes den nos historia tabatin e nesesidat pa uni, t’esaki. Bai bakuná.
Willemstad, Kòrsou


text:
Aruba Hotel & Tourism Association (AHATA) a tene su ultimo asamblea general pa 2022. Pa informa e miembronan di Aruba su progreso den reformanan di Landspakket, Presidente y CEO di AHATA, Tisa LaSorte a invita Sr. Ruben Goedhoop y Sra. Indra Zaandam pa presenta un update.
Ruben Goedhoop ta Liaison di Aruba pa e Ministerio Hulandes di Asuntonan Interno y Relacion den Reino y Indra Zaandam ta Coordinadora encarga cu ÔÇt'Tijdelijke Werkorganisatie ArubaÔÇŁ. Hunto nan a informa riba e proceso di colaboracion entre Aruba y Hulanda pa yega na e reformanan necesario y a duna un splicacion di e progreso.
Eleccion di Hunta di Directiva pa a├▒a 2023 tambe a tuma lugar durante e di tres asamblea di a├▒a, segun reglanan di e asociacion. E hunta di otro a├▒a ta consisti di 13 miembro; 11 miembro activo y 2 miembro aliado:
Paul Gielen ÔÇô Renaissance Wind Creek Aruba (Chairman)
Joe Najjar ÔÇô La Cabana (Vice-Chairman)
Warren Stanley ÔÇô Tropical Bottling (Second Vice-Chairman)
Gabe Castrillon ÔÇô Hyatt Regency (Treasurer)
Samuel Johnson ÔÇô Barcel├│ Aruba (Secretary)
Ewald Biemans ÔÇô Bucuti & Tara
Steven Redkoles ÔÇô The Ritz-Carlton, Aruba
Richard Roy ÔÇô Eagle Aruba
Edgar Roelofs ÔÇô Manchebo
Marin Bijl ÔÇô Divi and Tamarijn
Simone Farci ÔÇô Holiday Inn
Raoul Lemmerling ÔÇô Aruba Marriott
Sharon Frankel-de Cuba ÔÇô Aruba Bank.
E hunta lo traha cu e Presidente y CEO, Tisa LaSorte, pa establece e strategia di e asociacion pa a├▒a 2023. AHATA su meta principal ta pa yuda sigura un industria di turismo productivo pa sostene economia di Aruba.


text:
Mehorá e kondishonnan laboral den akohida di mucha ta start ku gift card
Riba djaluna 21 di desèmber diputado Nina den Heyer a hasi entrega di e promé ‘gift cards’ na e trahadónan di e sentro Pre-eskolar Hardin di Chikitin ‘Nos Kas’. Tur trahadó ku ta traha den akohida di mucha ta risibí un ‘gift card’ pa Pasku e aña aki. Den Heyer ta informá: “Boso a demonstrá liderazgo i amor pa boso trabou, dunando guia na e habitantenan mas chikí di nos dushi Boneiru.”
E muestra di apresio aki pa e aporte importante ku trahadónan di akohida di mucha ta duna na desaroyo di mucha, ta forma e promé paso pa mehorashon di e kondishonnan laboral den akohida di mucha na Boneiru. E luna aki, for di e programa di BES(t) 4 kids, a inisiá un investigashon pa ku e kondishonnan laboral aktual na organisashonnan di akohida pa mucha i ‘gastouders’ na Boneiru. Meta ta pa mehora e kondishonnan laboral pa 2022.
E programa BES(t) 4 kids kier ofresé akohida di mucha bon, seif i pagabel pa tur mucha na Hulanda Karibense. Di manera ku kada mucha tin e oportunidat pa desaroyá su mes bon. Fortifikashon di kalidat ta un di e metanan di e programa. Pa garantisá e kalidat ei mester di entre otro personal bon studia. A inisiá trayektonan di estudio aña pasa kaba i awor ta tira un bista mas aleu riba e kondishonnan laboral. Pa por mantené i atraé personal bon studia sinembargo mester di kondishonnan laboral atraktivo.


text:
E delegashon di Union Oropeo ku ta stashoná na Guyana tabata na Boneiru den kuadro di e Overseas Association Decision Territorial Program (OAD). E delegashon ta responsabel pa maneho di e fondonan koperativo di Union Oropeo pa Paisnan i Teritorionan Ultramar hulandes. OAD ta un programa finansiero ku tin ku remplasá e fondonan aktual di EDF. E programa ta kubri un periodo di 2021 te 2027. Boneiru a skohe pa entre otro sigui amplia e ret di kloaka pa protekshon di nos refnan di koral. Gezaghèber
Rijna ta fortifikando e lasonan ku Union Oropeo pa por hasi mas uso di e fondonan ku ta disponibel pa teritorionan ultramar.
E delegashon di Union Oropeo ku ta stashoná na Guyana tabata na Boneiru den kuadro di e Overseas Association Decision Territorial Program (OAD). E delegashon ta responsabel pa maneho di e fondonan koperativo di Union Oropeo pa Paisnan i Teritorionan Ultramar hulandes. OAD ta un programa finansiero ku tin ku remplasá e fondonan aktual di EDF. E programa ta kubri un periodo di 2021 te 2027. Boneiru a skohe pa entre otro sigui amplia e ret di kloaka pa protekshon di nos refnan di koral. Gezaghèber


text:
WILLEMSTAD- 3 di mart 2022 – Resientemente a tuma lugá firmamentu di e akuerdo pa maneho temporal di e área di Koredor. E akuerdo a keda firmá entre Gobièrnu di Kòrsou den representashon di Minister di Desaroyo Ekonómiko, Ruisandro Cijntje i Minister di Tráfiko, Transporte i Planifikashon Urbano, Charles Cooper i Ofisina di Turismo di Kòrsou (CTB) representá pa Hugo Clarinda, direktor athunto.
E akuerdo ku a keda firmá ta den kuadro di e desaroyo kontinuo di e área di Zakito ku ta tumando lugá algun tempu kaba pa medio di entre otro e Quick Win Plan ku aktualmente ta den ehekushon. E intenshon ta pa kontinuá ku e desaroyo di e área di Zakito i krea mas fasilidat pa rekreo i deporte pa nos komunidat. Na mes momentu e desaroyo na e área ta ofresé tambe posibilidat pa empleo i pa empresarionan por establesé nan mes.
Ku e akuerdo aki Gobièrnu di Kòrsou i CTB ta fiha e kondishonnan bou di kua ta mantené e área i e fasilidatnan ku tin disponibel pa asina krea un eksperensia úniko i duradero pa tantu nos komunidat di Kòrsou i e turista ku ta bishitá e área.


text:
Minister di Enseñansa, Ciencia y Desaroyo Sostenibel Sr. Rudy Lampe: MINISTER LAMPE A FIRMA AREGLO PA E PROYECTO “i’mPOSSIBLE”
Minister di Enseñansa, Ciencia y Desaroyo Sostenibel Sr. Rudy Lampe:
MINISTER LAMPE A FIRMA AREGLO PA E PROYECTO “i’mPOSSIBLE”
Dialuna 22 di juli ultimo, Minister dr. Armando Lampe a topa y firma un areglo pa e proyecto “i’mPOSSIBLE”. E proyecto aki ta un iniciativa di entre otro International Paralimpic Committee cu tin representacion aki na Aruba via Aruba Paralimpic Committee (APC).
Aruba Paralimpic Committee ta wordo presidi door di srta. Shardea Croes. Un persona dinamico y cu tin e pasion pa e trabou cu e ta eherciendo pa cu e organisacion di APC. APC tin entre otro e conscientisacion di nos hobennan pa cu e posibilidadnan cu un persona cu limitacion fisico tambe tin.
Den un combersacion basta extenso, Minister Lampe a intercambia ideanan y pensamento encuanto enseñansa den su totalidad, mirando cu srta. Croes tambe ta un docente y tin un experiencia basta amplio cu aplicacion pa cu mehoracion di enseñansa avansa.
Na final a keda palabra cu lo sigui di cerca e progreso di e Proyecto. Minister Lampe a expresa su gratitud, pa srta Croes pa cu su empeño den e proyecto aki y el a agradeci’e, pa su aporte na e mehoracion di nos enseñansa avansa.


text:
Jovenel Moise a gana elekshon presidensial na Haiti.
E komersiante i eksportadó di banana, Jovenel Moise a logra un mayoria den e promé parti di elekshon presidensial na Haiti. E resultado aki ta nifiká ku no tin mester di un di dos buèlta. Ku 55.67 porshentu di votonan kontá, Moise ya tin un mayoria. Asina e resultado temporal, publiká pa e konseho di elekshon ta indiká.
Porfin Haïti, ta bai haña un presidente nobo, despues di un aña di insertidumbre polítiko. Esaki lo keda asina basta ku e kandidatonan pèrdèdó no kuestioná e resultadonan. E promé buèlta di e elekshon presidensial tabata un di dos oportunidat, despues di e elekshon ku a tene un aña pasá. A deklará e resultado di e tempu ei inválido, despues di hopi protesta ku tabatin. Presidente Michel Martelly a baha na febrüari di aña aki, sin skohe un susesor. For di e tempu ei Haïti a keda dirigí pa e presidente interino, Jocelerme Privert.
E elekshon original mester a tuma lugá riba dia 9 di òktober, pero debí na pasashi di orkan Matthew, esaki a keda posponé pa 20 di novèmber último. Na komienso di òktober, orkan Matthew a kastiga e pais ku ta sumamente pober. Mas ku 1000 persona a muri i miles a keda sin un dak riba nan kabes. Nashonnan Uní a pidi pa pone sigur 100 mion euro disponibel pa e víktimanan.


text:
WILLEMSTAD- 11 di ougùstùs 2014 – Dianan 10 te ku 14 di ougùstùs Kòrsou lo ta anfitrion di ‘Latin American Tour Operator Symposium 2014’ (LATOS) ku lo konta ku partisipashon di 23 mayorista den industria turístiko for di Brazil, Venezuela, Ecuador i Colombia. Ofisina di Turismo di Kòrsou (CTB), Curaçao Hospitality and Tourism Association (CHATA) i partnernan den sektor privá a uni pa realisashon di e simposio aki.
E simposio ta duna e mayoristanan partisipante oportunidat pa interkambiá di pensamentu ku CTB i e industria hotelero riba e ‘produkto’ ku Kòrsou ta ofresé. Lo deliberá riba e desaroyonan den e último 2 añanan i lo brinda e partisipantenan e oportunidat pa sera konosí mas di aserka ku Kòrsou komo destinashon turístiko. E simposio ta konta ku partisipashon di e siguiente mayoristanan: ADV, CVC, Sanchat, West Central Operadora, New Age, Nascimiento Turismo, Time Brasil Operadora, MMT Gapnet, Carcelen Travel, Corporacion Salta, Organizacion Kanguro, Golden Vacations, Mas Travel, Cielos Abiertos (WS -AVIATUR nacional), Carreño Tours, Ultraviajes Travel Services(Corporativo), CIC Mayoristas, Munditur, BCD Travel Colombia (Corporativo), Grupo L’alianxa Mayorista, UGA Turismo, Pull Travel Mayoristas i Grupo Over.
Na nan yegada e mayoristanan a disfrutá di un sena di bon bini na Sunscape Resort. Despues di e apertura ofisial e mainta a sigui ku presentashon di CTB i tambe CAP ku a elaborá riba e plannan futuro pa ku aeropuerto di Kòrsou. E orador prinsipal sra. Jeanine Pires a elaborá riba e balor ekonómiko ku turismo for di e region Latinoamerikano ta trese pa e aria di Karibe den e kaso aki spesífikamente pa Kòrsou. E dianan benidero lo enserá entre otro presentashon di sentro komersial Sambil, bishita na diferente hotèl i un seshon di opinion kaminda e partisipantenan internashonal lo kompartí nan mihó rekomendashonnan pa Kòrsou. Na final lo tin un mesa di negoshashon pa e mayoristanan, representantenan di hotèl i aeroliñanan.
Un danki ta bai na: Sunscape Curaçao Resort, Spa & Casino, Renaissance Curaçao Resort & Casino, Curaçao Marriott Beach Resort & Emerald Casino, Sambil, ACOYA Curaçao, Blue Bay Hotel Curaçao, Papagayo Beach and Lounge Resort, Kura Hulanda Village & Spa, Hilton Curaçao, Santa Barbara Beach & Golf Resort Curaçao, Funbini i Tropical Tours ku a kontribuí na realisashon di e simposio aki. LATOS ta un esfuerso pa partnernan mantené i alabes establesé relashonnan internashonal ku gruponan for di region Latinoamerikano ku tin un impakto direkto pa nos industria turístiko.


text:
ORANJESTAD, 20 november 2020. Segun resumen di awe 11 persona mas a recupera di covid, a keda registra un total di 5 caso nobo di Covid-19, di cual tur ta residente, ("positivity rate" awe ta 9%).
Casonan activo pa awe ta na 73, total di testnan haci na airport y hospital hunto ta 281, testnan haci na laboratorio di hospital so ta 56, total di casonan di fayecimento relaciona cu Covid-19 ta na 45.
Averahe di casonan pa dia abase semanal ta 7 caso y averahe di "positivity rate" pa dia abase semanal ta 9%
Hospital ta informa cu tin un total di 9 persona interna di cual 3 ta den Cuido Intensivo y 6 isola riba piso general.
Desde ayera 19 di november Aruba tin codico geel indicando cu nos ta un destinacion "safe" pa por biaha. Esaki ta un logro grandi cu no tawata posibel sin e esfuerso y disiplina di comunidad y e confiansa buta den e team di maneho di Crisis.
Awor cu Aruba su economia tin e posibilidad pa sigui crece, nota e momento pa fiesta y lubida e esfuerso y sacrificio cu cada uno a haci pa por ta caminda nos ta awe. E virus di Covid-19 ta sigui tey presente riba nos isla y nos mester sigui control'e.
Ban sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui mantene isolacion of cuarentena ora bo wordo indica, sigui cumpli y sigui cuida.
Aruba ta conta cu bo!


text:
Dia di Antia
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Dia di Antia tabata un dia di fiesta na Antias Hulandes ku a wòrdu selebrá riba dia 21 di òktober desde 1995 te 2007. E dia tabata ofisialmente un dia liber.
Historia[editá | editá fuente]
Desde 1954 tabata konosé dentro di Reino Hulandes e selebrashon di "Statuutdag" of "Dia di Reino" (Koninkrijksdag) riba dia 15 di desèmber pa konmemorá e firmamentu di e Statuut pa e Reino Hulandes. Na 1962 Nicolas Piña-Lampe (1921-1967), hefe di servisio di informashon di Aruba, tabata boga kaba pa introdusí banda di e Dia di Reino, un "Dia di Antia" (Antillendag) komo dia nashonal di Antia. Na 1984 Kòrsou ta introdusí Dia di Bandera como dia di fiesta i ta hasi 2 di yüli un dia liber ofisial en bes di "Statuutdag".[1]
Despues di e separashon di Aruba na 1986 a lanta un diskushon tokante e futuro di Antias Hulandes, ku a resulta den un seri di referèndum riba kada isla na aña 1993/1994. Meimei di 1994 e gabinete antiano nobo bou Miguel Pourier ta bin ku e plan pa krea mas union mutuo pa e islanan i nan habitante dor di re-introdusi un dia di fiesta komun i bin ku un himno nashonal.[2] Fin di 1994 Parlamento di Antias Hulandes ta aprobá e proposishon pa selebrá "Dia di Antia" riba dia 21 di òktober, siendo e fecha di e último referèndum. Na tur isla e mayoria a ekspresa e deseo di mantene e konstelashon antiano.[3]
Den un di dos seri di referèndum durante 2004/2005 e pueblo na kada isla, eksepto Sint Eustatius, a duna di konosé di no ta deseá di kontinua den e konstelashon antiano. Konsekuentemente Dia di Antia no a wòrdu selebrá mas despues di aña 2007. Na 2008 i 2009 a bolbe selebrá dia 15 di desèmber, Dia di Reino, komo dia liber ofisial. Desde e disolushon di Antias Hulandes na 2010 Kòrsou i Sint Maarten ta selebrá dia 10 di òktober komo respektivamente "Dia di Kòrsou" i "Dia di Konstitushon" (Constitution Day). Komo dia liber ofisial e dia aki ta konmemorá e komienso di e status komo pais outónomo dentro di Reino Hulandes.


text:
25 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
25 di mei ta e di 145 dia di aña (146 den un schrikkeljaar) riba e kalènder gregoriano. Ta resta 220 dia pa finalisa e aña.
A sosodé[editá | editá fuente]
- 1810 - Na Buenos Aires, ta instalá e promé gobièrnu outónomo di Argentina despues ku un grupo de revolushonario a destroná e viserei di Spaña.
- 1959 - Na e kuater teritorio insular di Antias Hulandes, esta Kòrsou, Aruba, Boneiru i Islariba, a tuma lugá elekshon pa nan respektivo Konseho Insular.
A nase[editá | editá fuente]
- 1932 - John Merryweather, polítiko arubano


text:
June 6, 2021
Pòp-òp biblioteka den skol i bario
Kòrsou, 6 di yüni 2021
Biblioteka Nashonal Kòrsou ta kuminsá djaluna 7 di yüni ku su pòp-òp biblioteka. Ku servisio na skol i den bario.
Durante di e pòp-òp aki Biblioteka ta bai ofresé diferente servisio i alabes ta bai tin seshon nan di interakshon ku personal di Biblioteka. Algun di e servisionan ku ta bai keda duná den bario ta: fiamentu di buki den bario (un sistema di bestel online i entregá ora nos ta den e bario), konsientisá i stumulá mas uso di buki digital (Online Bibliotheek), konsientisá e importansia di ta miembro di Biblioteka i por entregá buki di biblioteka bèk serka nos.
Algun di e servisionan na skol i kas di hende grandi ta; “Voorlezen”, kushinamentu ku lèter kreando palabra, kombersashon i interakshon tokante diferente topiko aktual i pasado, importansia di un biblioteka i su servisionan, presentashon i demonstrashon di video i musiká lokal saká for di nos Dokumento Nashonal.
Skema di e promé siman ta: djaluna 7 di yüni di 16:00 – 18:00 na Sentro di bario Papaya, djamars 8 di yüni di 14:00 – 16:00 na Grand Hill Curaçao Janwe, djárason 9 di yüni di Sentro di bario Montaña di 15:30 – 17:00, djaweps 10 di yüni di 9:00 – 11:00 na Sentro di bario Soto, djaweps 10 di yüni di 15:00 – 16:30 na Fundashon Amigunan di Kristu Fuik, djabièrnè 11 di yüni di 14:00 – 16:00 na Sentro di bario Otrobanda.
Biblioteka ta kuminsá ku su merkado literario for di 9 di yüni di 1or pa 5or di atardi di djárason te ku djabièrnè, i djasabra di 10’or di mainta te ku 2’or di mèrdia. Durante di e merkado literario aki lo bende buki segunda mano, riba djasabra nos tin tambe algun mobilario segunda mano na benta. Bukinan di mucha ta Fl. 1,- i adulto Fl. 2,-. Por bini ku kaha òf saku di súpermerkado i asina probechá di bai ku esaki na Fl. 10,- òf Fl. 15,-.
Instansianan ku ta deseá un bishita di nos koleganan di BNK por tuma kontakto ku nos na 841-BOOK (2665) tst 253, òf +5999526-0105 of email nos na lesa@bnkcuracao.com pa mas informashon.
Klientenan ku ta deseá mas informashon por akudi riba nos pagina www.bnkcuracao.com òf por email nos na dv@bnkcuracao.com of app nos na +5999-6705719 por yama nos tambe na 841-BOOK (2665) tst 209.
Biblioteka ku servisio nobo, pafó, i mas serka di bo!


text:
Director di Banco di Seguro Social (SVb) sr. Edwin Jacobs a indica cu ora cu nan ta atende cu absentismo laboral, SVb ta uza tres indicador pa evalua y monitor absentismo den e dos sectornan, esta sector publico y sector priva.
Un di e indicador ta e frecuencia promedio di notificacion di AO. E di dos ta e promedio di duracion di AO y e di tres ta e porcentahe di absentismo laboral. E ta splica cu e porcentahe di absentismo laboral ta esun cu ta bisa bo pa ehempel di 100 dia di trabou cuanto no a wordo traha pa motibo cu e persona tabata incapacita pa traha.
Teniendo cuenta cu e indicadornan aki, director di SVb a declara na Bon Dia Aruba cu den e sector priva e absentismo laboral ta kedando den e mesun direccion compara cu a├▒a 2014. Na 2015 e sector aki tabatin un porcentahe di absentismo di 2.67%. Kiermen di cada 100 dia di trabou 2.67 no por a traha pa motibo di incapacidad laboral. Esaki ta logicamente pa e grupo sigura pa seguro di malesa cu ta esun cu ta yega te 54.600 florin anual di entrada.
Notificacion AO sector priva
Pa loke ta trata e promedio di notificacion di AO den sector priva, e ta 1.13, kedando semper den e margennan. Y e promedio di duracion di AO tabata di 9.28 dia. Sr. Jacobs a se├▒ala cu si nos ta compara e datonan aki cu e cifranan di e ultimo 5 a├▒anan, nos por mira cu practicamente tur e indicadonan -cu excepcion di cantidad di dia promedio di AO- tur tabata bou di e promedio. Kiermen 2015 no a mustra un tendencia preocupante compara cu e ultimo lustro riba tereno di absentismo laboral pa e sector priva.
Ta resalta tambe cu den e sector priva e absentismo laboral ainda ta keda bou di locual internacionalmente ta wordo experimenta. Ya cu den otro paisnan e ta un promedio mas halto cu un 3%. ÔÇt'Cerca nos e ta bou di un 3% kedando den un margen hopi bon. Aunke el a aumenta un tiki compara cu 2014ÔÇŁ, el a bisa. Esaki debi cu na a├▒a 2014 a wordo registra un record absoluto di absentismo laboral.


text:
Pronóstiko di tempu pa Kòrsou i bisindario bálido te djaweps mainta 06:00 o.l, 5 di sèptèmber 2019.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l, 5 di sèptèmber 2019.
Kompilá: djárason 4 di sèptèmber 2019, 05:00 o.l. (09:00 UTC).
Tempu: Spera awe mainta un shelu parsialmente nublá, kisas temporalmente un poko mas nublá ku posibilidat chiki pa un áwaseru di durashon kòrtiku. Mas lat den dia un tempu seku i bastante kalor lo sigui persistì.
Temperatura máksimo lo alkansá 34 ºC, i temperatura mínimo di 28 ºC.
Solo ta sali 06:25 i ta baha 18:45 o.l.
Bientu: Direkshon generalmente ost i moderá te basta fuerte; forsa 3 pa 5 (12 pa 39 km/ora, 7 pa 21 nudo). Ráfaga de bes en kuando fuerte prinsipalmente den dia; forsa 6 (40 pa 50 km/ora, 22 pa 27 nudo).
Situashon general: Humedat lo oumentá un poko awe mainta i okashoná momentunan ku algu mas nubia i posibilidat pa un áwaseru di durashon kòrtiku. Mas lat den dia tempu seku lo prevalese. Spera un bientu modera te basta fuerte durante sobrá di siman.
Kondishon di laman: Trankil te moderá ku altura di olanan entre 1 i 1.5 meter (2 pa 5 pia).
Sistemanan signifikante di wer tropikal: Orkan Dorian awor ta move nortwèst paralelo na kosta ost di Florida i su intensidat a baha konsiderablemente kompara ku e dianan anterior. Tormenta tropikal Fernand ta den Golfo di Mehiko moviendo den direkshon wèst nortwèst i lo alkansa e kosta ost di Mehiko mas lat den dia. Depreshon Tropikal Ocho (8) a sigui desaroyá durante oranan di mardugá i a bira awor tormentá tropikal Gabrielle. E tormentá aki ta sigui move den direkshon nortwèst riba e parti sentral di Osean Atlántiko. Ningun di e sistemanan aki ta forma un peliger pa Kòrsou.
Fenómeno spesial: Ningun.
Perspektiva te djabièrnè mainta: Por lo general parsialmente nublá i tempu lo keda por lo general seku.
Meteorólogo: Statia


text:
SINDIKATO DOEN *”KOLEGA; NOS ENFOKE TA ABO!”*
Un wikènt largu den lockdown ta nos dilanti i pues nos ta bai dediká tempu na nos salú emoshonal i mental. Huntu ku abo kolega nos ta bai perkurá pa empoderá nos mes pa por papia di kontinuidat di enseñansa. “Sea kua sea e dia ku abo, den kuadro di e situashon ku bo ta aden, opta pa bai skol bèk, bo mester sinti bo sigur i bon den bo kueru. Bo mester ta mentalmente trankil, emoshonal i físikamente salú. Sin e kondishonnan akí ta difisil i te asta imposibel pa bo presta manera mester ta!
*Di Kolega pa Kolega!*
Ta den e kuadro akí nos énfasis ta perkurá pa nos mes ku nos mes empoderá otro, apoyá i sostené otro den tur sentido di palabra. Sindikato DOEN a petishon i den koperashon ku koleganan den direktiva, koleganan shopsteward, i koleganan den enseñansa a organisá i hinka e siguiente programa di aktividat den otro komo un bankete pa abo skohe e loke abo ke partisipá na dje. No ta importá ku bo ta miembro di DOEN. “Ku bo ta den enseñansa, bo ta nos kolega i pues e apoyo i sosten akí ta pa abo tambe!”
*Skema di Aktividat pa Henter Vèlt di Enseñansa!*
Nos ta ranka sali wikènt akí ku programanan di radio dediká na vèlt di enseñansa. Siguí pa enkuentronan virtual pa empoderá nos mes riba diferente nivel i tereno.
*Djadumingu 25 di aprel 2021* di 10or di mainta pa 12or di mèrdia na 94.5 FM nos kolega Neetje lo dediká su programa di radio na enseñansa, i ela titul’é ” Enseñansa AWE na Kòrsou!”
*Djaluna 26 di aprel 2021* pa 7or di anochi koleganan Alvaro i Vladimir lo presentá via zoom “Zoom komo instrumento den Enseñansa!”
*Djamars 27 di aprel 2021* pa 7or di anochi koleganan Miesheloe i Mishenou a organisá via zoom un anochi di alabansa dediká na vèlt di enseñansa.
Djarason nos lo presentá un di dos skema di aktividat ku lo kulminá ku lansamentu di nos página web komo aporte i apoyo na un i tur den enseñansa ku lo hasi uso di esaki.
*Sin Nos No Tin Enseñansa!*
Pues kolega perkurá pa bo pas mental, bo salú emoshonal i físiko pasó ta asina so nos lo salbaguardiá banda di salú i bida di nos famia, nos alumno i studiantenan i nan famia, alabes kontinuidat di nos enseñansa.
“Sin nos komo trahadó den enseñansa no tin enseñansa!”
“Pues keda pendiente pa e lenknan pa bo por partisipá na e aktividatnan virtual i kòrda sintonisá wikènt akí e programanan di radio, ariba menshoná, dediká na nos den enseñansa!”
*Direktiva di Sindikato DOEN*
24 di aprel 2021
KOMPARTI E NOTISIA AKI VIA / Share the news
Like this:
Like Loading...


text:
Ebrahim Raisi
Ebrahim Raisol-Sadati (perso: سید ابراهیم رئیسالساداتی) (n. 14 di desèmber 1960, Mashhad) ta un klero shiita, hurista i polítiko iraní.
Raisi a nase den besindario di e siudat Mashhad. Como teenager ela bai un scol religioso na Qom, unda ela studia entre otro bou di ayatollah Ali Khamenei. Despues di e revolushon iraní su karera a avansá rapido.[1] Na edat di binti aña ela wordu nombrá fiskal.[2]
Di 1985 te 1988 e tabata viseprokurador di Teheran, kapital di Iran. Den e funkshon aki organisashonnan di derecho humano ta tene Raisa co-responsabel pa e ehekushon di alomenos 4.500 disidente i prizonero polítiko.[2] Seguidamente ela wordu nombrá prokurador. Raisi a okupá despues varios posishon haltu den e sistema legal iraní, manera hues supremo interino (2004-2014) i prokurador-general (2014-2016).
E tabata di 2016 te 2019 kuidadó i presidente di bonyad Astan Quds Razavi. E ta miembro di e Konseho di Eksperto, órgano di konsulta di estado iraní, representando e provinsia Sur-Khorasan, unda ela wordu elegí pa prome biaha durante e elekshonnan di 2006.
Desde mart 2019 Raisi ta hues supremo iraní i vicepresidente di e Konseho di Eksperto. Na 2019 Estadonan Uni di Merka a pone riba e lista di sankshon pa violashon di derecho humano di prizoneronan.[1]
Raisi a partisipa na 2017 na e elekshonnan presidensial, pero a pèrdè kontra di Hassan Rohani. Ela risibi 38,3% di e votonan. Pa e elekshonnan presidensial di 18 di yüni 2021 e tabata kandidato un biaha mas i a akapará mas di 60% di e voto.[3]


text:
El a tuma e actriz Charlize Theron añanan di discrecion prome cu el a dicidi pa presenta oficialmente su yiu muhernan. Aunke e actriz a bira mama 8 aña pasa ora el a adopta su prome yiu muhe, nunca el a mustra nan abiertamente na e publico. P’esey su siguidonan a haya un gran sorpresa ora e actriz a comparti pa prome biaha un potret di su yiunan, cu el a adopta algun aña caba y cu nunca a mustra un potret di nan door cu e sa ta hopi reserva cu su bida personal.
E motibo cu e actriz Sur Africano a presenta su yiunan ta en conexion cu e celebracion di ‘National Daughters Day’, un dia cu el a probecha pa expresa su amor pa su yiu muhernan. El a skirbi riba su Instagram cu su curason ta pertenece na e dos criaturanan aki cu ta bunita y poderoso. Nunca e lo bolbe ta mescos y el a desea su yiunan un feliz dia. Un di e rasonnan pakico Charlize ta cuida e privacidad di su yiu muhernan ta door cu su yiu, Jackson, ta transgender. Desde cu e mucha tabata chikito, e actriz tabata cuidadoso cu su imagen pa evita sensacion den media.
Den un entrevista aña pasa e actriz a declara cu su yiu muhe tabata esun cu a pidi pa stop di considera cu e ta un mucha homber, ora e tabatin tres aña di edad. El a bisa e tempo ey cu e tambe tabata pensa cu e tabata un mucha homber, te ora e tabatin 3 aña cu el a wak’e y bis’e: “Mi no ta un mucha homber!”. Charlize a adopta Jackson ocho aña pasa y tres aña despues a bin acerca August, cu algun siman pasa a ser mira brevemente durante un celebracion virtual di e actriz, sinembargo, e no a yega di presenta nan formalmente te cu awo.


text:
aumento di prijs di webo importa
Yellow and Blue Illustrative School and Education Letterhead (1)
Ultimo simannan prijs di webo importa a aumenta debi na un aumento di prijs di webo riba mercado internacional.
Mayoria webo importa ta origina for di e mercado mericano. Ya pa algún siman e prijs di webo riba mercado mericano a conoce un aumento debi na un reducción den producción di webo, a causa di e virus HPAI (avian influenza) bow di galiñanan. Pa mantene e virus aki bow di control, productornan mester a deshaci di nan cria di galiña.
Pa es motibo controladornan di Departamento di Asuntonan Económico ta eherciendo extra control riba prijsnan di webo importa den tur supermercado. E prijs di webo importa por varia pa siman/luna.
Calculacion di prijs ta sosode a base di factura y gasto di transporte ricibi for di importadornan, mas un margen di mayorista/detayista di 13% y 15% respectivamente. Actualmente e prijs di webo importa por varia entre Awg.8,20-9,30 pa dozijn dependiendo di e grandura.
Nos kier recorda tur consumidor cu e webonan importa ta di color blanco. Esaki kiermen cu webo bruin no por wordo bendi na e prijs menciona aki. Webonan organico y jumbo no ta cay bou di control di prijs y por wordo bendi na prijs liber.
Controladornan di Departamento di Asuntonan Economico lo sigui cu un control rigoroso di e prijsnan di webo y otro productonan di canasta basico.Scroll To Top
- prijs di webo local entrante 5 di december 2022 December 6, 2022
- Macuto di Compras: 11 november 2022 November 18, 2022
- LPG- Gas pa uso domestico November 17, 2022
- Macuto di Compras: 11 november 2022 November 11, 2022
- New gasoline price publication: 9 november 2022 November 10, 2022
- Controleteam multidisciplinario: 9 november 2022 November 9, 2022


text:
Detenshon konfiskashon i entrada hudisial
KOMUNIKADO DI PRENSA
272 / 2019
12 yüli 2019
Detenshon, konfiskashon i entrada hudisial.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 12 di yüli 2019, alrededor di 16.45’or di atardi polis a detené e hòmber
sospechoso K.M.A.M. nasé na Kòrsou di 18 aña di edat, riba un skùter relashoná ku un
kaso di atrako.
Detenshon di e sospechoso aki, pa kende ya kaba tabatin un òrdu di búskeda i aresto, a
tuma lugá riba Dr. M.L. King Boulevard.
Despues a hasi un kontrol den tas di barika di e sospechoso, a bin haña i konfiská un arma di
kandela.
I tambe polis a tene entrada hudisial den dos kas na:
Wageningenstraat
Kaya Merida
Durante di e investigashon na e dos adrèsnan ariba menshoná, polis a haña i konfiská:
Un kantidat chikí di mariwana
Un kapuchòn
A presentá e sospechoso K.M.A.M., dilanti di un Fiskal Ouksiliar ku a ordená su
enkarselamentu pendiente di mas investigashon.


text:
ORANJESTAD – Despues di retraso di 2 aña, ta inicia fase 3 di proyecto Baby Beach. Dialuna mainta Minister Dangui Oduber tabata na Baby Beach caminda e a anuncia cu ta sigui traha ariba e masterplan di Seroe Colorado den e caso aki e proyecto di Baby Beach, anunciando e Fase 3 di Baby Beach su MasterPlan. E proyecto aki mester eleva henter e area rond di e playanan aki teniendo na cuenta e importancia di conserva nos naturalesa, creando asina un desaroyo di embeyesimento di e area na un manera sostenibel.
ORANJESTAD - Diamars ultimo Parlamento a trata e ley cu finalmente ta duna minister di Husticia Rocco Tjon e luz berde pa por ehecuta e proyecto di ex-Codemsa, cual pronto lo bay wordo comberti den un centro di Husticia, caminda lo bay ubica diferente departamentonan hudicial hunto bou un solo dak. Aunke cu a inicia cu e proceso aki di algun tempo atras, tin un motibo pa cual e ley a tarda un poco pa wordo aproba, esaki pa motibo cu e la wordo adapta completamente, mirando cu e proyecto a nace for di ex-minister di Husticia Sr. Bikker durante Gabinete Wever-Croes I. E adaptacion ta ensera cu mas departamento lo bay wordo ubica akinan hunto cu otro departamentonan cu no tawata tin un luga fiho pa traha.
ORANJESTAD – Gobierno di Aruba dialuna a anuncia comienso di e trabounan na e trapi di Hooiberg. E trabounan lo wordo ehecuta pa e contratista Jash Development VBA. E trabounan ta encera drechamento di e trapinan, como tambe reconstruccion di e gazebo cu ta na un cuarto di haltura di Hooiberg. Mas na halto lo traha tambe un mirado unda por para y tin un bunita bista di nos isla.
DEN HAAG – Otro siman premier Wever y minister di finanza Maduro ta subi avion rumbo pa Hulanda pa atende varios asunto. Realidad ta sinembargo cu e meta principal ta pa wak con por convence Hulanda pa yuda cu e debe cu Aruba a admiti di no por paga bek otro aña October 2023. Un debe di 900 miyon florin cu Hulanda a fia Aruba durante pandemia cu condicion cu e mester wordo paga full otro aña. Pa consume local, e prome mandatario ta bisa cu e meta principal ta ‘e caso di Aruba, con nos ta recuperando y nos ta presenta esaki cu cifra y cu estadistica. Nos lo presenta e caso real di Aruba’. Hulanda ta bon na altura di esaki caba y realmente no mester di splicacion con y kico tur Aruba a haci y ta haciendo.
ORANJESTAD - Ministerio di Naturalesa diabierna mainta a raporta di a tuma nota cu tin actonan di crueldad ta wordo cometi contra pushinan den bisindario di Hooiberg Kavel. Diferente pushi ta wordo tira cu skopet di bala di kelki cu e consecuencia cu 3 diferente pushi a muri. Esaki ta wordo considera como un acto di crueldad contra animal y ta castigabel pa ley. Actonan di crueldad contra cualkier animal ta algo inaceptabel y nos ta spera cu esaki por stop mas pronto posibel. “Nos lo sigui monitoria e situacion aki gravedad di e actonan aki cu banda di ta cruel e ta forma un peliger pa tanto animal como e ser humano” e mandatario a bisa.
ORANJESTAD – Aruba kier yega na un solucion riba e debe di prestamo cu Hulanda prome cu october 2023, pasobra aworaki e no tin e placa ey pa paga e debe di 900 miyon florin bek. Esaki tabata un di e enfokenan durante e reunion entre gobierno di Aruba y secretario di estado Alexandra van Huffelen. Asina prome minister Wever a bisa den un comunicado diabierna. “Mirando cu ya a pasa Presupuesto 2023 cu tin un surplus y Gobierno ta cumpli cu normanan y a sigui baha gasto di personal, ta haci cu riba e tereno aki no tin mucho problema mas y pa aña 2023 nos tin un aña hopi mas trankil nos dilanti”, Prome Minister a indica.


text:
Den fin di siman Cruz Cora a yama su grupo di boluntario hunto pa cuminsa cu nan preparacion den caso cu yama nan pa duna un man den un crisis relaciona cu coronavirus. Marla Thiel Dominguez, coordinador y Team Leader di training di Cruz Cora, a splica con e boluntarionan a haci nan preparacion den fin di siman.
Durante tres dia largo a trece e boluntarionan hunto pa prepara nan riba diferente aspecto, pa nan ta prepara si nan wordo yama aden. Asina por ehempel despues di e parti teoretico, riba e ultimo dia a train den bisti e trahenan special, con nan mester seya nan mes pa evita di keda contagia cu e virus si nan bay yuda hendenan infecta. “nos no ta bay hinca un boluntario den peligro, sra. Thiel Dominguez a bisa.
P’esey, ademas di siña con nan mester ta prepara prome cu bay brinda e ayudo, tambe a entrena nan kico pa haci despues. Mester limpia e ambulance ora cu e yega base bek, pero tambe con pa kit’e. Esaki ta un procedura special y decontamina, unda cu nan ta pasa den tres fase di desinfecta y deshaci di e traha, un procedura cu ta tuma rond di mey ora.
Nan tin suficiente material den stock pa e boluntarionan, cu nan a haya for di Hulanda. Kico ta bay ta e rol di Cruz Cora den un crisis no ta conoci ainda, pero e ta algo cu ta wordo dicidi door di e comision instala door di Gobierno.


text:
…Kresementu pa medio di inovashon…
WILLEMSTAD- 8 di òktober 2015 – Di 21 pa 23 di òktober próksimo, Kòrsou lo ta anfitrion di ‘CTO State of the Industry Conference 2015’ (SOTIC). E konferensia ta reuní profeshonalnan di turismo den Karibe, personanan enkargá ku planifikashon di maneho, sosionan stratégiko den sektornan públiko i privá, akadémikonan i profeshonalnan di biahe na nivelnan haltu, kendenan lo diskutí, identifiká posibel solushonnan i desaroyá akshonnan ku ta benefisiá e industria turístiko di Karibe. E oradornan internashonal i esnan den region lo proponé e mihó práktikanan i strategianan relashoná ku diferente tema ku ta fundamental pa kresementu di turismo di Karibe. Tur esaki ku bista riba desaroyo di un industria turístiko sostenibel ku lo posishoná Karibe komo e destinashon turístiko di mas deseá. E tema di e aña aki: “Caribbean Tourism: Growth Through Innovation”(Turismo Karibense: Kresementu pa medio di inovashon), lo brinda partisipantenan informashon tokante tendensianan aktual ku ta dirigí turismo, ideanan inovativo, strategia i produktonan ku por keda introdusí den e merkado i maneranan kon pa revolushoná e produkto pa oumentá rentabilidat di invershon.
E konferensia ‘CTO State of the Industry Conference’ e aña aki lo tin komo orador di honor sr. Robin Haynes, direktor ehekutivo di JetBlue. Sr. Haynes lo elaborá riba algun di e faktornan ku ta influensiá futuro di e industria turístiko. Tambe lo tin diferente seshon i tayernan interaktivo. Dia 21 di òktober e konferensia lo inisiá ku un seremonia ofisial i un resèpsi di bon bini pa tur partisipante. Algun di e tópikonan ku lo keda tratá riba 22 i 23 di òktober ta: ‘Visioning the future –Tourism 2025’, ‘Get Personal – Engagement Marketing For Better Business’, ‘Facilitation: At Your Service – Making Travel Easier’, ‘The Age of Innovation – Increasing ROI’, ‘Business Opportunities: Teach Me to Niche’, ‘Marketing to the Generations’ i ‘Creative Tourism’. Ademas di esaki e konferensia lo inkluí tambe unkongreso di turismo pa hóben. Hóbennan di vários pais ku ta miembro di CTO lo duna nan kontribushon na e diskushonnan ku lo tin durante e kongreso pa hóben, un di e vehíkulonan usá pa CTO pa enkurashá e hóben pa konsiderá un karera den turismo. Durante e kongreso pa hóben Kòrsou lo keda representá pa Johannah Rosaria kende resientemente a gana e ‘Golden Voice Competition’. E kompetensia aki a keda organisá dor di CTB ku e propósito pa skohe e representante di Kòrsou.
Ken lo mester asistí na e konferensia aki?
Profeshonalnan di benta i merkadeo, konseheronan, guianan turístiko, edukadornan, agentenan di servisio na kliente, imigrashon, duana, shofùrnan di taksi, studiantenan di universidat, kompanianan di energia i di utilidat, agensianan di Car Rental, kompanianan di servisio industrial, komersiantenan i tur esnan ku ta interesá den e tópikonan ku lo keda tratá.
Kon pa partisipá?
Registrashon pa partisipá na tur e dianan ta $250 i registrashon pa un dia so ta $150. Pa mas informashon relashoná ku e programa por bishitá: www.curacao.com/sotic òf yama 434-8200.
Bo no por pèrdè SOTIC; e evento pa lidernan den turismo di region Karibe.


text:
ORANJESTAD, Aruba
Aruba ta den crisis poco poco e efecto ta bira mas grandi y poco poco mas compañia ta serando. Esaki ta debi na e crisis di e situacion di e COVID -19 cu a afecta mundo y cu e consecuancianan ta grandi pa hopi pais , pero Aruba tambe. E poco turistanan cu a keda ainda hotel y watersportsnan na beach por a sobrevivi te cu e ultimo dianan aki , sinembargo ya caba a yega e momento cu e turista nan aki mester tuma nan vuelo bek pa nan pais debi cu nan vakanti a caba. Pero e ultimo grupo a bay y no tin entrada di mas turista destinacion pa Aruba mirando e situacion di coronavirus. Awe mainta watersportsnan a bay traha manera tur dia , pero a bolbe cas bek y manda empleadonan cas te cu un proximo aviso mirando cu no tin ningun ningun turista riba beach. E mundo di watersports na Aruba tambe ta sintiendo e efecto grandi y cu ya caba nan a sera y bay cas.


text:
juelle thode
-
News
COA a nombra hefenan di Mission pa tres wega grandi
Comite Olimpico Arubano a nombra Hefenan di Mision pa e siguiente tres weganan grandi. Comite Olimpico Arubano a scohe su…Read More »
-
Barranquilla2018
Juelle ta conta di su trabou na Barranquilla
Hefe di Mision aki na Barranquilla cual ta Sra. Juelle Thode tin e tarea dificil pa mantene tur cos sigui…Read More »
-
Barranquilla2018
Ceremonia di Bandera Barranquilla2018
Hefe di Mision, Sra. Juelle Thodé ta conta mas di e ceremonia di bandera cu a tuma lugar awe mainta…Read More »
-
News
Juelle Thode ta planta mata na Villa Centro Americano Colombia
Lo crea un Villa Centro Americana sostenible mientras cada pais participante na dicho weganan a planta un mata. Diabierna den…Read More »


text:
Failnan ku ta bou di maneho di Archivo Nashonal ta birando mas i mas aksesibel digitalmente. Riba inisiativa di Archivo Nashonal, a bira posibel pa konsultá e índisenan di Registro Sivil via internèt. Banda di esei Archivo Nashonal ta sostené proyektonan di digitalisashon i tambe proyektonan di interkambio ku ta importante pa historia di Kòrsou. Den e kuadro aki a pone datonan, di katibunan ku a rekobrá nan libertat, online. Banda di esaki por konsultá e parti kurasoleño di e archivo di West Indische Compagnie via internèt i pronto tambe lo por konsultá e “New Amsterdam Papers” (Archivo na Albany, New York) online.
Un proyekto ku ta hopi importante pa Archivo Nashonal, ta konvershon di tur inventario di archivo den e programa Memorix. Esaki ta un programa webbased ku ta brinda e oportunidat pa konsultá e inventarionan via internèt. Anteriormente tabata usa e programa Access to Memory (AtoM), ku ta un programa open source ku e kompania kanades Artefactual, a desaroyá bou di supervishon di International Council on Archives). Dosentenan di tantu Artefactual komo Hogeschool Amsterdam a bini Kòrsou pa duna kolaboradornan di Archivo Nashonal diferente kurso, p’asina nan por familiarisá ku e programa. Banda di esaki kolaboradó i boluntarionan di Archivo Nashonal sigui diferente kurso di Picturae, un kompania eksperto den entre otro hasi fuentenan di archivo aksesibel riba internèt. Picturae ta tambe produktor di aplikashon Memorix ku aktualmente ta keda usá pa hasi e inventarionan aksesibel via internèt.
For di 2017 e inventario, potrèt i índisenan pa investigashon genealógiko ta aksesibel riba internèt di forma digital. Na 2016 a introdusí e Banko di Imágen digital i na 2017 e inventario i índisenan pa informashon genealógiko a bira aksesibel via di wèpsait di Archivo Nashonal.
Failnan ku ta bou di maneho di Archivo Nashonal ta birando mas i mas aksesibel digitalmente. Riba inisiativa di Archivo Nashonal, a bira posibel pa konsultá e índisenan di Registro Sivil via internèt. Banda di esei Archivo Nashonal ta sostené proyektonan di digitalisashon i tambe proyektonan di interkambio ku ta importante pa historia di Kòrsou. Den e kuadro aki a pone datonan, di katibunan ku a rekobrá nan libertat, online. Banda di esaki por konsultá e parti kurasoleño di e archivo di West Indische Compagnie via internèt i pronto tambe lo por konsultá e “New Amsterdam Papers” (Archivo na Albany, New York) online.


text:
By user
0 Comments
Cas di Cultura y Departamento di Cultura Aruba conhuntamente ta celebra 100 aña di servicio cultural pa Aruba. Pa pone atencion riba esaki e instituto culturalnan aki ta organisa tanto cu congreso dia 12 di october y un concierto di gala dia 13 di october. E congreso di ful dia, esta CONGRESO ARTE DI TARIMA, […]READ MORE
Diadomingo, 7 di october proximo, durante di un homenahe na idioma Papiamento den Cas di Cultura, e escritora Belen Kock- Marchena ta presenta su buki nobo di poesia. Esaki ta e di 4 tomo di poesia di e autora ya conoci. E buki nobo aki patrocina pa UNOCA ta titula ‘Mas Leu Cu Horizonte’. E […]READ MORE
By user
0 Comments
By user
0 Comments
Pa complace e publico cu a goza cu ne asina hopi aña pasa, Ruthy “Lady Ruth” Vrieswijk-Bergen ta bin cu su di dos One woman show “Alegria di Ruthy #2″ riba diaranzon dia 26 di September 2018. Cas di Cultura lo ta yena atrobe cu un bunita programa cu dushi musica, canto y baile. Lady […]READ MORE
Cas di Cultura y Departamento di Cultura Aruba conhuntamente ta celebra 100 aña di servicio cultural pa Aruba. Pa pone atencion riba esaki e instituto culturalnan aki ta organisa tanto cu congreso dia 12 di october y un concierto di gala dia 13 di october. E congreso di ful dia, esta CONGRESO ARTE DI TARIMA, […]READ MORE
Diadomingo, 7 di october proximo, durante di un homenahe na idioma Papiamento den Cas di Cultura, e escritora Belen Kock- Marchena ta presenta su buki nobo di poesia. Esaki ta e di 4 tomo di poesia di e autora ya conoci. E buki nobo aki patrocina pa UNOCA ta titula ‘Mas Leu Cu Horizonte’. E […]READ MORE
Pa complace e publico cu a goza cu ne asina hopi aña pasa, Ruthy “Lady Ruth” Vrieswijk-Bergen ta bin cu su di dos One woman show “Alegria di Ruthy #2″ riba diaranzon dia 26 di September 2018. Cas di Cultura lo ta yena atrobe cu un bunita programa cu dushi musica, canto y baile. Lady […]READ MORE
Keda informa riba nos futuro workshops y enventonan.
© Copyright 2018 - Unoca Aruba


text:
Den caso Avestruz
ORANJESTAD (AAN): Diahuebs mainta Fiscal a baha pisa den caso Avestruz. Fiscal a bisa cu e caso aki mester ta un señal bon cla pa TUR cu ta traha den Gobierno pa no haci corupcion. Corupcion ta castigabel pa ley. E sospechosonan: Biemans, Harms, Every, Nuñez, Werleman, Mansur, Susebeek, Abath, Richardson tabata presente den sala di Corte pa scucha e exigencia di Fiscal. Arends y Winterdaal no tabata presente.
SEVINGER A LAGA AMIGONAN BIRA MAS RICO
Fiscal a bisa cu e caso Avestruz ta mustra cu un minister, Sevinger, a laga su amigonan bira mas rico. A duna privilegio na algun cu a gana miyones. Esaki no ta algo cu sosode solamente na Aruba sino henter Antiyas Hulandes. Tin sentencianan di casonan cu a sosode na otro paisnan den Antiyas Hulandes.
NO TIN PERSECUSION POLITICO
Fiscal a bisa Hues cu e persecusion contra e personanan aki ta solamente pasobra nan a haci algo contra ley. No tin nada di persecusion politico. El a bisa cu Ministerio Publico y Landsrecherche a haci nan investigacion intachabel.
GRUPO PRIVILEGIA PA HAYA TERENO
El a bisa cu e sistema di erfpacht na Aruba ta hopi tranca. Por dura añas promer cu un hende por haya reaccion pa un tereno. Via DIP mester haci peticion. Sinembargo un grupo chikito ta haya loke nan kier via Sevinger. Sevinger tabata firma e peticionnan y manda pa DIP. Ta hopi miyones di florin e grupito a gana sin haci mucho gasto.
PONE BESLAG RIBA 2.4 MIYON FLORIN DI SUSEBEEK
Fiscal a mustra cu Susebeek a haya erfpacht y algun dia despues a bende esaki pa 1.4 Miyon Dollar y pone esaki riba un cuenta bancario den exterior. A pone beslag riba esaki.
GRUPITO A GANA HOPI PLACA
Fiscal a mustra cu Mansur di e proyecto Lisner a haya 1.3 miyon dollar. Werleman casi 1 myon dollar y Nuñez 800 mil dollar di e proyecto Damira. Lisner y Damira a wordo cumpra door di e grupo Donadi pa 3.5 miyon dollar. Arends cu e proyectonan Deshaun NV y Elenath NV a haya 750 mil florin. E sospechosonan aki ta laga mustra cu lo bay haci un proyecto y ta haya erfpacht y despues ta bende esaki pa hopi placa. Fiscal a bisa cu Harms y Biemans realmente a realisa nan proyecto. Pero otronan no. Landsrecherche a logra descubri esaki. Abath y Every a yuda Sevinger. Sevinger a malversa 11 mil florin di Fundacion Curazon Berde pa paga pasashi pa su señora viaha hunto cu Sevinger.
BIEMANS LIBER DI TUR ACUSACION
Fiscal a bisa Hues cu e ta pidi pa declara Biemans liber di tur acusacion. E ta haya cu Biemans doño di Bucuti a pidi expansion di erfpacht pa traha un cushina nobo. No tin nada irregular a sosode aki. Por a mira Biemans a bisa sumamente contento.
CASTIGONAN EXIGI
Despues di a exigi 5 aña di prison y 10 aña sin por postula como politico contra Benny Sevinger, Fiscal a sigui cu Susebeek. Fiscal ta haya cu Susebeek tabata scondi tras di diferente compania, mientras cu e tabata dicidi tur cos. E ta haya cu Susebeek a cumpra Sevinger y a laba placa. Fiscal a exigi 4 aña di prison, kitando e 34 dianan cu e tabata sera y cu e 2.4 miyon florin lo keda confisca.
Despues Hues a sigui cu Arends. E ta haya cu Arends tabata e cabez tras di e dos proyectonan y a gana 750 mil florin. Fiscal a exigi 3 aña di prison, kitando e 46 dianan cu e tabata sera. Ademas Fiscal a exigi un boet di 25 mil florin.
Fiscal ta haya Nuñez, Werleman y Mansur culpabel. El a mustra cu durante investigacion di caso Avestruz, Mansur a bula bay Merca pasobra e no tabata kier bay sera. Fiscal a exigi 2 aña di prison pa cada un y 25 mil florin di boet pa cada un.
Fiscal a pidi Hues pa declara Abath liber di e acusacion di a wordo cumpra pa Biemans. Pa e otro casonan di pasamento di tereno e ta haya cu Abath a yuda Sevinger. El a exigi 6 luna di prison, kitando e tempo cu e tabata sera.
Fiscal a pidi pa declara Winterdaal culpabel pero no ta duna castigo.
Fiscal a exigi pa Richardson, castigo igual na loke e tabata sera y 2 luna di prison condicional y 2 aña di prueba.
Fiscal a exigi pa Every, castigo igual na e 18 dianan cu e tabata sera. Tambe a exigi 160 ora di trabao pa comunidad.
Otro luna 12,13,14,15 y 16 December, abogadonan tin oportunidad di presenta nan defensa y Fiscal tin oportunidad di reacciona. Despues e abogadonan por bolbe reacciona y tur sospechoso tin chens pa expresa nan mes. Despues Hues lo sera tratamento di e caso y lo fiha un fecha pa sentencia cual lo bay ta otro aña.


text:
ORANJESTAD (AAN): Parlamentario Endy Croes a baha basta pisa riba riba e Professor di AVP esta Ryçond Santos do Nascimento.
All Stories
ORANJESTAD (AAN): Parlamentario di fraccion di MEP Endy Croes Diamars mainta tambe a papia riba e hecho cu a aproba den Parlamento entre otro compra di material pa cuerpo policial y pa Brandweer.
Lider di MEP, Evelyn Wever-Croes: -ORANJESTAD (AAN): Un faro ta simbolisa fortalesa, siguridad, speransa. Un refugio sigur ora barconan for di leu wak pa prome biaha e luz briyante di e faro.
Ursell Arends ta Vice-Presidente - ORANJESTAD (AAN): Diahuebs despues cu e 20 Parlamentarionan nobo a huramenta, a escoge Mervin Wyatt-Ras pa temporalmente guia e reunion di Staten, unda ta bay eligi un President y Vice-President nobo.
ORANJESTAD (AAN): Parlamentario Endy Croes a atende su promer reunion di Comision Central di Parlamento # 11 den sala di Parlamento di Aruba dialuna mainta 12 di Juli.
Parlamentario Endy Croes: Jennifer Arends Reyes hopi desapunta
ORANJESTAD (AAN) – Por aprecia e momento, sigur sublime, pa cada Parlamentario cu a huramenta dilanti di Gobernador, señor Alfonso Boekhoudt, pa forma e Parlamento number 11 di Aruba, pa e periodo 2021-2025.
ORANJESTAD (AAN): Parlamentario Endy Croes a splica cu 20 Parlamentario di Parlamento # 11 a huramenta diahuebs ultimo.
Evelyn Wever-Croes: - Arends: "Cu MEP y RAIZ lo bin un era nobo den politica"
ORANJESTAD (AAN) – Riba combinacion di potret DIARIO ta ofrece un bista di locual tabata e Instalacion di Parlamento number 11 di Aruba, Diahuebs 8 di Juli, mainta.


text: KRALENDIJK – Suidadano Dani Feliz ta reakshoná riba loke Aliano Emerenciana a papia na Radio Live 99.9 FM, relashoná ku un situashon den Kaya Emerenciana. “Loke Aliano a papia ta puru mentira. Niun momentu tabatin bochincha na mi kas, situá den Kaya Emerenciana, dilanti di kas di Rainer. Si esei tabata bèrdat, polis mes lo a presentá i a tuma akshon di e situashon. Ta imposibel ku tabatin músika i baliamentu te 4or di mardugá, sin niun hende a yama polis. E asuntu di kònteiner, mi ta aklará loke el a bisa ku ta kousa porkeria i krio di bestia na e sitio. Ta trata di un kònteiner den kura di e kas kaminda mi ta biba i no ta stroba niun hende. Tur kos ta legal, esta un proseso pa yena e kònteiner i manda esaki Repúblika Dominicana. Mi ta lamentá ku Aliano Emerenciana ta aktua di e manera aki, sin rèspèt, menshonando si esnan konserní no tuma akshon, e mes ta aktua. Otro kos; dikon Aliano no a aserkámi pa papia i si ta bèrdat tabatin kos inkorekto ta tuma lugá, nos lo a atendé. Simplemente no tin nada ku ta indiká ku mi ta hasi algu inkorekto. Mi tin hopi aña biba na Boneiru i ta traha na bienestar di e lugá”, Suidadano Dani Feliz a bisa.


text:
ORANJESTAD (AAN): Diasabra awo 19 november 2022 entre 09:00 mainta pa 12:00 merdia, Warda di Polis Oranjestad ta organisando un “KIJKDAG” un biaha mas .
Kijkdag ta encera articulonan cu Polis a haya den un of otro forma y cu ta buscando e doño di e articulonan aki por ehempel bicicleta, herment etc. Bo ta invita pa pasa libremente pa pasa wak e articulonan cu ta di bo na Warda di Polis Oranjestad.
Si abo ta reconoce bo articulo y bo ta doño di dje tin algun rekisito cu bo mester tene cuenta cu ne.
Pa bo por prueba cu bo ta e doño, bo mester bin cu e siguiente documentonan:
Un ID valido, un rijbewijs valido of un paspoort.
Un comprobante, recibo di e compra di e articulo of cu bo ta e doño di e articulo.
Por mira tur imagen di e articulonan cu a ser haya ariba nos pagina di facebook www.facebook.com/korpspolitiearuba
https://diario.aw/categories/noticia/policial/cuerpo-di-polis-tin-kijkdag-diasabra-awor#sigProIdb3c14b98df


text: Diabierna mainta a drenta informe di un accidente cu hende herida na Tanki Leendert dilanti Cadushi Supermarket. Mesora a dirigi tanto polis como ambulans na e sitio. Na yegada di di e patruya a bin compronde cu aki ta trata di un accidente entre un KIA beige biniendo di zuid pa bira na man robez y auto di direccion contrario a para pa duna e Kia Rio un chance pa bira pero e dama chauffeur den e Rio no a mira cu un bicicleta shinishi tabata biniendo y a dal den dje. Debi na e impacto e ciclista su enkel den e “keds” a sinti e impacto entre e bicicleta y e auto y na su caida ela fractura su elleboog. Na yegada di e ambulans nan a atende cu e ciclista y a transporte pa hospital.


text:
Kuido
Pa tur habitante di e islanan Boneiru, Sint Eustatius i Saba (Karibe Hulandes) ta vigente for di 1 di yanüari 2011 e lei di seguro di kuido obligatorio. E seguro di kuido uniforme aki ta nifiká mas igualdat pa loke ta derechinan i ta evitá ku un persona ta keda sin un seguro di kuido. E seguro médiko aki ta proveé kuido médiko (cure) i kuido médiko pa largu tempu (care ). Pa mas informashon, akudí na nos paginá ‘seguro di kuido’.
‘Konfiabel, hustu i aksesibel: esei nos ta sigurábo!’
Ofisina di Seguro di Kuido BES (ZJCN), for di 1 di yanüari 2011 ta e órgano ehekutivo di e seguro di kuido médiko aki. ZJCN ta traha riba enkargo i bou di responsabilidat di Ministerio di Salubridat Públiko, Bienestar i Deporte (VWS). Kontinuamente ZJCN ta hasi esfuerso pa mehorá e nivel di kuido riba e islanan di Karibe Hulandes.


text:
Lokalidatnan di Polis
Kuerpo Polisial Kòrsou ta operá originalmente for di 5 punto rònt e isla, esta e wardanan di polis; unda 24 ora pa dia suidadanonan por yega pa risibí servisio polisial.
E prosesonan na e 5 wardanan aki ta:
- Intake & Service
- Asistensha pa kasonan urgente i no urgente.
Ademas di e lokalidatnan ya menshoná Kuerpo Polisial tin otro lokalidatnan kaminda un siudadano por akudí pa sierto servisionan, manera na:
Ofisina Prinsipal pa:
- Atrako Tim
- Departamentu di Tráfiko
- Departamentu di Imigrashon (UVT)
- Departamentu di Leinan Speshal (UBT)
Garipitoweg pa:
- Atrako Tim
- Departamentu di Moral i Bienestar di Mucha
- Departamentu di Reshèrshi


text:
Desde comienso di e pandemia di COVID19 ministerio di Husticia, Seguridad y Integracion, conhuntamente cu partners strategico a bin ta haci continuo esfuerso pa e programa di asistencia Regreso Boluntario.
Durante di e ultimo lunanan a logra vuelonan di repatricacion asisti pa diferente parti di mundo manera Europa via Hulanda, Republica Dominicana, Colombia, Ecuador, Peru, Argentina, Surinam y Guyana. Den luna di september a logra realiza dos vuelo pa Venezuela.
E meta di e programa di regreso Boluntario ta pa brinda asistencia na e stranheronan sea cu nan ta inmigrantenan cu un status legal of cu tin un status irregular y cu ta desea di regresa nan pais di origen di forma boluntario pa nan residencia nan mes. Esaki ta conta tambe pa e turistanan cu a yega Aruba prome cu e pandemia y a haya nan mes ta keda obligatoriamente Aruba pa via cu e fronteranan a cera.
Actualmente tin mas di 600 persona registra cu ta desea di regresa Venezuela y e lista ta sigui crese. Nos ta pidi tur interesadonan pa tene pasenshi y ta pendiente di nan telefon y emailadres. Percura pa e datonan ta skirbi di forma correcto den e formulario pa asina DIMAS por tuma contacto.
Asistencia
E asistencia cu pais Aruba ta brinda ta entre otro di duna informacion, haci registracion y inventarisacion di cuanto persona tin interesa den e programa y pa cua parti di mundo, mediacion riba nivel diplomatico cu e pais di origen y e asistencia logistico cu ta encera entre otro regel e aerolinea (cuanto vuelo, cuanto persona pa vuelo). Regreso Boluntario ta un programa di asistencia special pa esnan cu ta na Aruba y kier regresa nan pais di origen.
Nos ta pone un enfasis riba e parti humanitario mirando cu te ainda e fronteranan cu e paisnan ta cera y pa es motibo ey e persona no por book un vuelo comercial. Riba nivel diplomatico pais Aruba ta haci e mediacion pa asina e pais por ricibi su residentenan bek via di e vuelonan di Regreso Boluntario.
Condicionnan pa cada biahero
E costonan mara na cada vuelo ta e gasto di e pasashi, airport tax y PCR test y ta core pa e biahero y tin di wordo paga na momento cu e wordo selecciona y e mes confirma cu e lo aborda un vuelo.
Contacto
E ta importante pa e persona interesa den repatriacion ta pendiente di su telefon y di su emailadres personal como cu esakinan ta e forma con DIMAS lo comunica cu nan pa cualkier informacion.
DIMAS ta conciente cu tin personanan cu no por cumpli cu a gastonan mara na e programa di Regreso Boluntario y ta informa e personanan cu:
- Si tin un status legal por ehempel un permiso por pidi pa restitucion di e deposito na momento cu wordo selecciona pa e vuelo di Regreso Boluntario. DIMAS lo intermedia cu Departamento di Finansas pa asina por agilisa e procedura y por cubri e gastonan, e restante di e placa e biahero lo ricibi pa e por repatria.
- Den caso cu e persona a yega Aruba riba invitacion di vacacion y pa cualkier motibo a keda Aruba. E gastonan di repatriacion ta core riba e garante, cu ta e persona cu a extende e invitacion pa e persona por bin Aruba for di den exterior.
Nos ta remarca cu ora un persona pidi un carta di invitacion pa un persona bay keda serca dje for di den exterior, ta e garante lo ta responsabel pa tur gastonan cu por surgi cu e persona cu a bin keda serca dje.
E retonan cu nos a encontra te na e momentonan aki:
- Personanan no ta yena tur e datonan den e formulario.
- Na momento cu DIMAS yama por ehempel pa asina completa e datonan of pa confirma e interes pa aborda un vuelo no ta haya comunicacion cu e persona.
- Emailadres ta fout of no ta contesta bek.
- Personanan no ta cumpli cu a gastonan di repatriacion.
- Personanan no ta haci e test di COVID.
- Personanan ta sali positivo na e test di COVID.
- Despues di cumpli cu e gastonan y haci test, no ta presenta dia di e vuelo.
Regreso Aruba ta pa esnan residente na Aruba pega den exterior
Residentenan di Aruba pega den exterior cu ta desea di wordo considera pa un vuelo humanitario por inskribi unicamente via di e emailadres regresoaruba@crisis.aw y lo mester manda un copia di paspoort y permiso valido, hunto cu nan adres den exterior, adres di residencia na Aruba, telefon di contacto den exterior y di Aruba. Vuelonan di Regreso Aruba no ta wordo maneha door di DIMAS.
Registra pa siguiente vuelo di Regreso Boluntario for di Aruba pa exterior
Interesadonan por sigui registra via di e formulario online pa vuelonan humanitario cu ta sali for di Aruba, esnan cu a registra caba no ta necesario pa bolbe registra. Na momento cu DIMAS tin informacion concreto lo sigui comunica cu e personanan cu a registra via di nan emailadres personal. Pa mas informacion of pa inscribi pa e programa di repatriacion asisti di Regreso Boluntario for di Aruba por tuma contacto cu telefon 522-1500 of bishita e website di DIMAS www.dimasaruba.aw y klik riba e tab di Vrijwillige Terugkeer / Regreso Voluntario / Voluntary Return.


text:
“Nos ta masha orguyoso mes di anuncia cu atrobe Aeropuerto Internacional Reina Beatrix di Aruba a bay cu e premio maximo, nos a resulta miho entre un lista di otro aeropuertonan den e region,” asina Jo-Anne Arends, Head of Airline Marketing na Aruba Airport Authority a anuncia den fin di siman.
E ceremonia di “Routes Americas 2016” a tuma luga na San Juan, Puerto Rico. Esaki ta e unico foro basa riba rutanan den aviacion di henter e region Americano. E aña aki nan a kibra tur record di asistencia den tur nan 9 añanan di existencia, cu 750 participante compara cu 650 di aña pasa. Aruba tabata nomina pa di 10 biaha den e “Routes Marketing Awards” den e categoria di aeropuertonan cu ta maneha menos di 4 miyon pasahero.
E evento anual “Routes Marketing Awards” ta e reconocimento mas importante den e industria di aviacion internacional. Ta instrui aerolineanan pa vota pa e organisacionnan cu ta brinda e miho servicionan di mercadeo en general, resultadonan efectivo, y ta provee informacion di data of tecnicanan innovativo pa mantene rutanan existente y desaroya rutanan nobo.
Aruba a resulta e ganado absoluto den e segmento di Aeropuertonan cu ta maneha menos di 4 miyon pasahero. Na di dos luga a sigui Charleston International Airport y e Aeropuerto Internacional di nos isla ruman Corsou . “E reconocimento aki di nos partnernan den aviacion ta sirbi manera un confirmacion di e trabou duro y dedicacion, sigurando cu nos ta sosteniendo nos aerolineanan y manteniendo un relacion sano, sea cu nan ta aerolineanan chikito, mediano of esunnan mas grandi bulando distancia largo”, asina Jo-Anne Arends a enfatisa.
Ta bon pa remarca cu e cuerpo di hurado cu a husga nos aeropuerto como e miho den e area aki ta consisti di Adriana Hurtado, Director di Planning na Avianca, Olga Guizado, Senior Planning Analyst na Copa Airlines, Chris Kennedy, GM Network Planning and Global Partnerschip Development na Delta Air Lines y Dave Clark, VP Network Planning na JetBlue Airways.
Algun mencion special cu a haci durante di e ceremonia di “Routes Americas Marketing Award 2016” tabata den e seccionnan di “Fastest Growing Routes” y “Fastest Growing Markets”.
Aruba Airport Authority N.V. ta felicita su team completo y partnernan cu e reconocimento, y ta gradici tur partner internacional y local, incluyendo Aruba Tourism Authority y Aruba Hotel & Tourism Association pa nan esfuersonan pa logra un otro aña exitoso.
Na aña 2015, aeropuerto di Aruba a maneha mas di 2.8 miyon pasahero, cu a encera un crecemento di mas di 14% den cantidad di pasahero compara cu e aña prome y un crecemento di 18% den capacidad. Pa e aña aki, Aruba Airport Authority N.V. ta premira di lo sigui crece, tanto den cantidad di vuelonan y cantidad di pasaheronan cu ta pasa dor di e terminal.


text:
ORANJESTAD – E siman aki, durante un evento special den Sala di John F. Kennedy Education Center, ministerio di cultura a a reconoce 6 baluarte musical di nos Pais Aruba. Ta trata di sr. Victor Camacho, sr. Hyacintho (Casin) Giel, sra. Gina Werleman, señora y representante di Sr. Felix (Chucho) Hoek, sr. Roland (Chicho) Kock , sr. Cesar Olarte y sr. Ivan Quandus y tur nan respectivo famia y amistadnan presente. E mandatario a expresa palabra di felicitacion na cada musico riba nan gran dia, Dia internacional di Musica na honor di Santa Cecilia, patrona di musiconan.
DIA DI MUSICO
E mandatario a sigui trece dilanti cu riba Dia Internacional di musico, pa su persona ta un honor como Minister di Cultura pa celebra e ocasion aki hunto cu e musiconan den compania di nan famia y sernan keri. Ta mas importante ainda pa reconoce cada musico pa nan creatividad y talento pa educa y entretene nos comunidad y contribui na enrikece nos cultura musical. Y e mandatario a sigui pa repasa e carera musical impresionante di cada persona.
VICTOR CAMACHO
Sr. Victor Nicolas Camacho, ta pianista cu a representa Aruba den varios pais internacionalmente y tambe a toca deleitando nos bishitantenan di exterior den varios hotel local. Actualmente e ta solo pianist na Riu Palace Hotel. Sr. Camacho tambe a composita y aregla obranan pa Voz-I-Landia Escolar y a produci varios disco honrando sr. Rufo Wever y sr. Padu Lampe tur dos den feliz memoria. Victor tambe a toca hunto cu Savaneta Steelpan na Cas di Cultura na aña 1965 pa nos ex Reina Juliana y Prins Bernard tur dos den feliz memoria.
HYACHINTO ‘ CASIN’ GIEL
Sr. Hyacintho (Casin) Giel, como musico ta tocado di guitara y piano. Y como cantante, e ta cantante di ranchera y bolero. Casin a lanta su mesun banda ‘Cassenger Sweet Band’ y ta miembro y co-fundador di varios banda na Aruba manera Super Combo Casino y Triple S. Ademas di ta miembro y co-fundador, Casin ta compositor di mayoria di e cancionnan di Doble Sabor. Casin den temporada di carnaval tambe ta participa como compositor den Festival di Tumba. Casin Giel: pa semper Aruba su prome Rey di Tumba.
FELIX 'CHUCHO' HOEK
Sr. Felix (Chucho) Hoek, a wordo representa pa su sra. Gina Werleman. Chucho como musico a aregla y compone pa varios cantante y banda. Chucho ta conoci tambe pa aregla y compone jingle pa varios organisacion y compania. Chucho tabata integrante y a dirigi diferente banda musical y a acompaña varios banda den festival- y conciertonan. Chucho tabata docente di guitara clasico y electronico y baho. Tambe, ela duna les di teoria di harmonia, areglo y solfeo y ta actualmente e director di Stichting Arubaanse Muziekschool/Scol di Musica Rufo Wever.
ROLAND ‘CHICHO’ KOCK
Sr. Roland Naricisio (Chicho) Kock, su carera musical ta como tocado den banda y steelband. Chicho ta toca varios instrumento manera baho, guitara, drum, conga y timbal. Un musico cu a toca den banda, na hotel y hasta den steelband. E la toca cu hopi cantantenan renombra local y internacional. Tambe Chicho tabata toca baho y canta den coro di Sensacion del Caribe.
CESAR OLARTE
Sr. Cesar Olarte ta bini di un generacion di famianan musical y a crece den ambiente di musica ranchera hunto cu e grupo Mariachi Perla de Aruba. For di edad hoben Cesar a domina genero di musica manera R&B urbano y a deleita publiconan local y internacional. Cesar a gana varios premio entre otro un Grammy Latino cu e produccion di Chichi Peralta y Son Familia.
IVAN QUANDUS
Sr. Ivan Quandus, tocado di guitara, steelpan y guitara bass. Ivan hunto cu sr. Carlos Bislip, sr. Delbert Bernabela ta forma parti di trio di jazz, the Aruba Art Ensemble. Ivan a toca tambe na diferente jazz festival local, den region y internacionalmente. Ivan a forma parti como basista di varios banda cu a duna presentacion den hotelnan local.
Minister di Cultura a menciona durante su discurso cu e carera musical di cada un di e 6 musiconan aki ta impresionante, locual a wordo treci dilanti ta djis un parti chikito di nan trayectoria musical. E mandatario a conta cu e mes gusta musica masha hopi. Tur mainta y anochi e ta scucha musica y tin ora e ta baila tambe. Na trabou tambe e ta gusta pone musica, sigur despues di un dia hopi pisa, musica ta relaha su persona hopi.
RECONOCEMENTO
Na nomber di Gobierno y Pueblo di Aruba, como Minister di Cultura ela gradici cada un di e musiconan pa nan obranan maestral. Obranan cu a toca, inspira y a contribui na enrikece nos herencia cultural musical. E mandatario a expresa palabra di danki na e musiconan pa ta digno embahador di nos idioma Papiamento y danki tambe pa expone nos cultura y promove nomber di nos Pais Aruba den exterior por medio di nan talento musical.Victor, Casin, Chucho, Chicho, Cesar, y Ivan, un danki di curason pa boso tremendo contribucion na cultura di nos Pais tabata palabranan di Minister Xiomara Maduro.
ORANJESTAD - En conexion cu Dia Internacional di Aviacion Civil, 7 di december, y pa promove un cultura y conocemento di siguridad den e industria di aviacion na Aruba, Minister di Transporte, Sr. Ursell Arends hunto cu e Departamento di Aviacion Civil di Aruba (DCA), a introduci Aruba su online “Safety Occurrence Reporting” portal.
ORANJESTAD - Diaranson atardi 7 di december, riba Dia Internacional di Aviacion Civil, e compania Medwork a ricibi for di Minister di Transporte Sr. Ursell Arends, nan certificado di aprobacion. Cu esaki, Medwork a keda oficialmente certifica door di Directie Luchtvaart pa por haci keuring medico di profesionalnan di aviacion, manera pilotonan y controladornan di trafico aereo.
ORANJESTAD – Un dia despues di e sentencia monumental di Corte dialuna unda cu tres hues a dicta cu matrimonio di mesun sexo ta posibel na Aruba y Corsou, gobierno di (por lo menos) Aruba ta keto keto. Noticiacla a haci intento pa un reaccion di e mandatarionan, pero te awor, tin un silencio riba esaki. Tanto prome minister Wever como minister di husticia Tjon no a reacciona ainda pa NoticiaCla. No ta conoci si nan ta formulando un contesta ainda, y cu tin cu duna nan e tempo pa asimila e cambio aki, por lo menos legalmente. Asina mes, e unico politico local cu a reacciona habri riba esaki, ta e lider di partido ACCION21, Miguel Mansur. E lider politico aki nunca a sconde e hecho durante e ultimo eleccion cu e ta e unico lider politico homosexual. Su contesta riba e sentencia ayera tabata corto pero claro, y a bisa solamente en corto, ‘porfin’ riba su pagina social. Mientras cu gobierno a keda keto (ainda) publicamente, e mester reacciona oficialmente dentro di e tempo stipula y wak si nan ta bay den casacion. Noticiacla a compronde cu e posibilidad pa esaki tuma lugar ta casi un hecho, mirando e pensamento for di comienso cu Aruba no ta bay ‘permiti’ e cambio di ley aki ‘ainda’.
ORANJESTAD – E subida di tarifa cu 1 Florin pa autobus nota drenta na vigor awe mas! Asina minister di transporte Ursell Arends a confirma e siman aki. Segun e mandatario, durante e ultimo dianan a tuma nota di diferente expressionnan di parti di chauffeurnan di autobus chikito encuanto e subida di tarifa cu 1 Florin, indicando cu lo kier cuminsa cobra esaki entrante 1 di december 2022. Pero e proceso legal pa regla e tarifa nobo no ta finalisa ainda segun e mandatario.
ORANJESTAD – Embahador di Reino Hulandes na Venezuela Robert Schuddeboom a reuni cu minister di husticia Rocco Tjon e siman aki, riba entre otro e reapertura di frontera cu Venezuela. Durante e reunion aki, Aruba a duna un splicacion amplio di e grupo di trabou cu ta preparando pa cu esaki, como tambe e analisisnan pa loke ta e impacto di esaki, teniendo na cuenta e parti di siguridad.
ORANJESTAD – Awe tardi gobierno y Aruba Tourism Authority a lansa un proyecto innovativo caminda nos localnan y turistanan pa medio di nan telefon, por scan un QR code cu lo ta accesibel riba e caminda di Boardwalk Malmok y nan lo por scohe diferente hercisio.